Pohjois-Haagan Kiinteistöt Oy - PDF\nDownload "Pohjois-Haagan Kiinteistöt Oy"\n1 n Helsingin kaupungin kiinteistöyhtiöt n Pohjois-Haagan Kiinteistöt Oy\n2 Asukkaan käsikirja\n3 Sisällys Sisällysluettelo aakkosjärjestyksessä sivuilla Helsingin kaupungin aravavuokrataloyhtiöt 6 Helsingin kaupunki aravavuokrataloyhtiöiden omistajana...6 Omistajaohjaus...6 Viranomaisohjaus...6 Kaupungin omistamien vuokrataloyhtiöiden yhteistoiminta...6 Vuokranmääritysyksiköt...6 Omakustannusperiaate...6 Pääomakustannusten tasoittamisjärjestelmä...6 Yhteishallinto ja vuokralaisdemokratia...6 Pohjois-Haagan Kiinteistöt Oy...7 Yhtiön perustiedot...7 Yhtiön tehtävät...7 Toiminnan järjestäminen...7 Yhteystiedot...7 Palveluajat...7 Vikailmoitusten vastaanotto...7 Päivystys...7 Oven aukaisupalvelu...7 Internet / kotisivut...7 Vuokralaisdemokratia...8 Vuokralaisdemokratiasääntö...8 Menettelyohjeet vuokralaisdemokratiasäännön soveltamisessa...8 Asukkaiden kokous...8 Talotoimikunta tai luottamushenkilö...8 Vuokralaistoimikunta...8 Vuokralaisneuvottelukunta...8 Vuokra-asukkaaksi tuleminen...8 Taloon muutto, asukasluettelo, talonkirjaotteet...8 Vuokranantajan antamat ohjeet...8 Huoneiston kunto huoneistoon muutettaessa...8 Muuton ajankohdasta sopiminen...8 Avaimet...8 Muuttoilmoitus asukasluetteloa varten...9 Lakisääteinen muuttoilmoitus...9 Ilmoitus lapsen syntymästä...9 Kuolinilmoitus...9 Sähkösopimus...9 Kaasusopimus...9 Ote talonkirjasta...9 Vuokranantajan velvollisuudet ja oikeudet...9 Huoneiston luovutus vuokralaisen hallintaan...9 Huoneiston kunto...9 Vuokranantajan oikeus päästä asuinhuoneistoon...9 Korjaus- ja muutostyöt sekä hoitotoimenpiteet Vuokralaisen oikeudet ja velvollisuudet...10 Vuokranmaksu Muut maksuvelvoitteet Huoneiston hoito Vikailmoitukset Ilmoitus huoneiston pitkästä tyhjänä oloajasta Myötävaikuttaminen hoitotoimenpiteisiin sekä korjaus- ja muutostöihin Vastuu vieraista Talon järjestyssäännöt...11 Asuinhuoneiston ja siihen liittyvien talon järjestelmien, laitteiden ja varusteiden käyttö...11 Huoneiston käyttötarkoitus Asunnon porrastaso-ovi, ulko-ovet ja huoneiston lukitus Sähköjärjestelmä ja -laitteet Antennijärjestelmä ja -laitteet sekä TV-kanavat Puhelin- ja tietoliikennejärjestelmä ja -laitteet Internet Jääkaapit ja pakastimet Sähköliesi Kaasuliesi Lämmitysjärjestelmä ja -laitteet Vesijärjestelmä ja -laitteet Pesukoneiden liitännät Pyykinpesukone ja astianpesukone Viemärijärjestelmä ja -laitteet Vesilukot ja lattiakaivot Ilmanvaihtojärjestelmä ja -laitteet Huoneistokohtaiset ilmastointilaitteet Liesikuvut Liesituulettimet Tuuletus Kylpyhuone Keittiö Parveke ja parvekelasit Lattiapinnat Asuntopiha Yleisten ja yhteisten tilojen sekä piha-alueen käyttö Yleisiä ja yhteisiä tiloja koskevat yleisohjeet Porrashuone Hissi Ulkoilu- ja urheiluvälinevarastot Lastenvaunuvarastot Kellari- ja ullakkokäytävät Irtaimistovarastot Jäähdytetyt talouskellarit Talopesulat ja pyykinkuivaustilat Mattopesulat Tuuletusparvekkeet Maksulliset saunavuorot Maksuttomat yhteissaunavuorot Kerho- ja harrastustilat Yhtiökohtaiset erityistilat (monitoimitilat ym.) Yhtiökohtaiset erityissäilytystilat (moottoripyörätallit ym. vuokrattavat varastointitilat) Piha- ja leikkialueet Yhteispihat Liputus...19\n4 Autopaikat ja ajo kiinteistöllä...19 Autopaikkoja koskevat yleiset periaatteet Autotallit Autohalli Vieraspaikat Moottori- ja sisälämmittimet Luvaton pysäköinti Huoltoajo Kiinteistön ja huoneistojen kunnossapito...21 Korjaus- ja kustannusvastuut Asukkaan omatoimiset korjaus- ja muutostyöt Kosteus- ja mikrobivauriot Tuholaistorjunta Asuntotarkastukset Peruskorjauksissa noudatettavat menettelyt...22 Jätehuolto...23 Jätehuollon järjestäminen pääkaupunkiseudulla Kiinteistön jätehuolto Jätteiden lajittelu Biojäte Keräyskartonki Keräyspaperi Energiajae Sekajäte Lasi Jätteet, joita ei saa jättää kiinteistön jäteasemalle Sähkö- ja elektroniikkaromu (SER) Kodin ongelmajätteet Paristot Romuautot Autonrenkaat Jätteen vähentämisestä ja lajittelusta saatavat hyödyt Lisätiedot YTV:n järjestämästä jätehuollosta Energian säästäminen...26 Energian säästöstä saatavat hyödyt Kiinteistöyhtiön energiansäästötoimenpiteet Energiaekspertti Asukkaan muisti- ja vinkkilista Turvallisuus...27 Turvallisuus on kaikkien yhteinen asia Turvallisuus ja -pelastussuunnitelma Turvallisuushenkilöstö Paloturvallisuus Palovaroitin Lukitusturva Väestönsuojat Kotivara Sähköturvallisuus Pienten lasten turvallisuus Liukkauden torjunta Vakuutusturva...30 Kiinteistövakuutus Kotivakuutus Huoneiston tai sen osan hallinnan luovutus...31 Asumislupa ja alivuokraus Väliaikainen poikkeuslupa Vuokralaisen vastuu vuokrasopimusehtojen täyttämisestä väliaikaisen muualla oleskelun aikana Vuokraoikeuden siirto...31 Avioeron tai yhteiselämän lopettamisen vaikutus vuokrasuhteeseen...31 Menettely vuokralaisen kuollessa...32 Asunnonvaihdot...32 Asunnonvaihdon edellytykset Keskinäinen vaihto oman kiinteistöyhtiön sisällä ja kaupungin kiinteistöyhtiöiden välillä Vaihto vapautuvaan asuntoon oman kiinteistöyhtiön sisällä.. 33 Vaihto vapautuvaan asuntoon kaupungin kiinteistöyhtiöiden välillä Irtisanomisajat ja muutot Avaimet Vuokranmaksuhäiriöt...33 Viivästyskorko ja perintämaksu Oikeudenkäynti ja oikeudenkäyntikulut Häätö ja saatavien perintä ulosottotoimin ja ulosottomaksut Sosiaaliset tukimuodot Muut asumisen häiriötilanteet...34 Huoneiston huono hoito Häiritsevän elämän viettäminen Sääntörikkomusilmoitus Varoitus vuokrasopimuksen purkamisesta Vuokrasopimuksen purkaminen vuokranantajan puolelta Vuokrasopimuksen irtisanominen vuokranantajan puolelta.. 35 Asiattomien oleskelu kiinteistön yleisissä ja yhteisissä tiloissa...35 Ilkivalta...35 Vuokrasopimuksen irtisanominen vuokralaisen puolelta...35 Määräaikainen vuokrasopimus...35 Asunnosta pois muuttaminen...35 Liite 1 Muuttoilmoitus väestötietojärjestelmään Poismuuttoilmoitus isännöitsijätoimistoon Avainten palautus Vuokralaisen asentamat sälekaihtimet Asukkaan oma ovisilmä, turvalukko ja varmuusketju Asuntopihan luvalliset omat rakennelmat ja istutukset Vuokralaisen asentamat parvekelasit Muut asukkaan tekemät muutostyöt Asuntokohtaiset ohjemateriaalit Asunnon ja sille kuuluvien tilojen tyhjennys ja siivous Muuta muistettavaa Järjestyssäännöt...37 Liite 2 Vuokralaisdemokratiasääntö...38 Liite 3 Kustannusvastuutaulukko...41 Sisällysluettelo aakkosjärjestyksessä...42 Asukkaan käsikirja\n5 Arvoisat Helsingin kaupungin aravavuokratalojen asukkaat Toimiva asuminen saavutetaan parhaiten asukkaiden, omistajan ja asumispalvelujen tuottajien yhteistyöllä. Tutustumalla Asukkaan käsikirjaan ja ottamalla huomioon siinä esitetyt asiat voi kukin omalta osaltaan toimia rakentavasti omassa asumisessaan ja asuinyhteisössään. Kaikissa kaupungin omistamissa tavanomaisissa aravakiinteistöyhtiöissä noudatettavat yhteiset käytännöt on kirjoitettu normaalitekstillä. Yhtiökohtaiset tarkennukset on esitetty vinotekstillä. Käsikirjassa esitetyt asiat perustuvat lainsäädännön ym. osalta tilanteeseen, joka on vallinnut käsikirjaa laadittaessa. Käsikirja toimii parhaiten, kun sen säilyttää kotona, jolloin se on käytettävissä juuri silloin, kun tietoa tarvitaan. Asukkaan käsikirja on myös kunkin yhtiön kotisivuilla Internetissä. Helsingissä HELSINGIN KAUPUNGIN KIINTEISTÖYHTIÖT\n6 Helsingin kaupunki aravavuokrataloyhtiöiden omistajana Helsingin kaupunki omistaa n vuokra-asuntoa joissa asuu yli helsinkiläistä. Näistä noin asuntoa sijaitsee kaupungin omistamissa alueellisissa aravavuokrataloyhtiöissä, joissa on noin asukasta. Kaupungin omistamat aravavuokrataloyhtiöt ovat osa Helsinki konsernia. Omistajaohjaus Kaupunki käyttää omistamissaan kiinteistöosakeyhtiöissä ylintä päätösvaltaa yhtiökokouksen kautta. Lisäksi kaupungin johto voi ohjata yhtiöiden toimintaa myös kaupunginvaltuuston kulloinkin hyväksymien periaatteiden mukaisesti. Kaupunki päättää aravavuokratalojen sijainnista ja tekee aravavuokratalojen asukasvalinnat. Kaupunki seuraa ja valvoo omistamiensa kiinteistöyhtiöiden toimintaa ja toiminnan tuloksia. Viranomaisohjaus Valtion ja kaupungin viranomaiset antavat kiinteistöyhtiöitä koskevia määräyksiä, suosituksia ja ohjeita niille kuuluvan toimivallan puitteissa. Kaupungin omistamien vuokrataloyhtiöiden yhteistoiminta Kaupungin omistamat asuinkiinteistöyhtiöt ovat itsenäisesti hallinnoituja osakeyhtiöitä, jotka toimivat keskinäisessä yhteistyössä. Tätä varten yhtiöt ovat asettaneet joitakin vakiintuneita jaostoja ja työryhmiä valmistelemaan yhteisiä asioita sekä koordinoimaan yhteistoimintaa. Vuokranmääritysyksiköt Kiinteistöyhtiön talot kuuluvat eri vuokranmääritysyksiköihin pääasiassa sen mukaan kuin ne on rakennusvaiheessa lainoitettu. Vuokranmääritysyksiköstä käytetään lyhennystä VMY. Saman kiinteistöosakeyhtiön omistamissa taloissa voi olla erisuuruiset neliövuokrat riippuen siitä, mihin vuokranmääritysyksikköön talo kuuluu. Omakustannusperiaate Aravavuokratalot toimivat omakustannusperiaatteella. Rakennus- ja korjauslainojen lyhennykset ja korot sekä kaikki ylläpitokustannukset katetaan vuokrilla ja vuokralaisilta perittävillä muilla maksuilla. Kaupunki ei maksa mitään aravavuokratalojen kustannuksia. Pääomakustannusten tasoittamisjärjestelmä Helsingin kaupunginvaltuuston päätöksen mukaisesti kaupungin aravavuokratalojen asuntojen tontinvuokrat on arvotettu sektoreittain siten, että lähempänä keskustaa sijaitsevissa asunnoissa vuokriin sisältyvät tontinvuokrat ovat korkeampia kuin kauempana keskustasta. Kiinteistöyhtiöiden vuokranmääritysyksikköjen pääomakustannukset tasoitetaan vuokranmääritysyksikköjen kesken yhtiön sisällä. Tasattavia kustannuksia voivat olla esimerkiksi rakennus- ja peruskorjauslainojen lyhennykset ja korot sekä suuret korjausmenot. Tavanomaisia hoitokustannuksia ei tasoiteta kohteiden kesken vaan jokainen vuokranmääritysyksikkö vastaa niistä itse. Tasoitusjärjestelmä ei tarkoita sitä, että kiinteistöyhtiön kaikissa vuokranmääritysyksiköissä on sama vuokra. Eri kohteiden vuokrat voivat erota toisistaan mm. talojen iän, kunnon, varustelutason, sijainnin ja kohdekohtaisten hoitokustannusten perusteella. Yhteishallinto ja vuokralaisdemokratia Helsingin kaupungin omistamien valtion myöntämällä tai tukemalla asuntolainoituksella rahoitettujen vuokratalojen hallinnossa noudatetaan asukkaiden kokousten päätöksillä kaupunginvaltuuston hyväksymää Helsingin kaupungin vuokralaisdemokratiasääntöä, jonka tarkoituksena on yhteishallintolain mukaisesti tarjota asukkaille vaikutusmahdollisuus omaan asumiseensa liittyvissä asioissa ja edistää asukkaiden ja omistajan yhteistoimintaa asumisessa ja kiinteistönpidossa. Asukkaan käsikirja\n7 Pohjois-Haagan Kiinteistöt Oy Yhtiön perustiedot Pohjois-Haagan Kiinteistöt Oy on Helsingin kaupungin omistama aravavuokrataloyhtiö. Yhtiössä on 18 vuokranmääritysyksikköä, joissa asuu yhteensä noin 4500 asukasta. Yhtiön tehtävät Yhtiöjärjestyksen mukaan yhtiön toimialana on Helsingin kaupungin alueella hallita vuokraamiaan tontteja ja tonteilla olevia rakennuksia, joissa olevat huoneistot luovutetaan vuokralle. Yhtiö voi lisäksi omistaa osakkeita ja hoitaa Helsingin kaupungin osittain tai kokonaan omistamien kiinteistöjen isännöintiä ja huoltoa. Toiminnan järjestäminen Yhtiökokous valitsee yhtiön hallituksen. Yhtiöllä on hallituksen nimittämä toimitusjohtaja. Hallitus ja toimitusjohtaja vastaavat yhtiön toiminnan järjestämisestä osakeyhtiölain mukaisesti. Yhtiön työntekijät toimivat toimitusjohtajan alaisuudessa. Kiinteistön ylläpitoon liittyvät tuotteet ja palvelut, joita ei voida tai joita ei ole tarkoituksenmukaista tuottaa omalla henkilökunnalla, ostetaan kyseisten tuotteiden ja palveluiden toimittajilta. Yhteystiedot Postiosoite: Kaupintie 5, Helsinki Käyntiosoite: Kaupintie 5, Helsinki Puhelinnumero: (09) Faksi: (09) Sähköposti: tai Palveluajat Isännöitsijätoimistot ovat avoinna arkisin klo 9-15 ja yhtenä päivänä viikossa klo Vikailmoitusten vastaanotto Vikailmoitukset vastaanotetaan ensisijaisesti isännöitsijätoimiston asiakaspalvelussa, jossa ne kirjataan yhtiön vikailmoitusjärjestelmään. Päivystys Normaalien työaikojen ulkopuolella on jatkuva päivystys. Päivystys tekee vain välttämättömiä tehtäviä, joita ei voi siirtää seuraavaan työpäivään. Päivystäjien suorat numerot ovat ja (klo asti). Päivystysnumerot ovat myös talon ilmoitustaululla ja ulko-ovien ovilaseissa. Oven aukaisupalvelu Oven aukaisupalvelua voi saada vain isännöitsijätoimiston asukasluetteloon merkitty henkilö. Palvelun saajan on ennen oven aukaisua todistettava henkilöllisyytensä. Oven aukaisupalvelusta peritään kiinteistöyhtiön hallituksen kulloinkin päättämä maksu. Aukaisupalvelun hinnasto on porraskäytävän ilmoitustaululla. Internet / kotisivut Yhtiön kotisivujen Internet-osoite on Kaupungin kiinteistöyhtiöiden yhteisten kotisivujen osoite on tai helsinginkaupunginkiinteistoyhtiot.fi. Yhteissivuilta on linkitys mm. kaikkien kaupungin omistamien asuinkiinteistöyhtiöiden omille kotisivuille ja Helsingin kaupungin kiinteistöviraston asuntopalvelupisteen sivuille.\n8 Vuokralaisdemokratia Vuokra-asukkaaksi tuleminen Vuokralaisdemokratiasääntö Käsikirjan lopussa liitteessä 2 on Helsingin kaupunginvaltuuston hyväksymä vuokralaisdemokratiasääntö, jossa esitetään, miten vuokralaisdemokratia on yleisesti järjestetty Helsingin kaupungin aravavuokrataloissa. Vuokralaisdemokratiasääntö on Internetissä > Vuokralaisdemokratia. Menettelyohjeet vuokralaisdemokratiasäännön soveltamisessa Kaupunginhallitus on hyväksynyt menettelyohjeet vuokralaisdemokratiasäännön soveltamiseen erilaisissa käytännön tilanteissa. Menettelyohjeet ovat Internetissä www. helsinginkaupunginkiinteistoyhtiot.fi > Vuokralaisdemokratia. Asukkaiden kokous Lakisääteinen asukkaiden kokous kutsutaan koolle vähintään kerran kalenterivuodessa. Talotoimikunta tai luottamushenkilö Asukkaiden kokouksen valitsema talotoimikunta tai luottamushenkilö toimii asukkaiden paikallishallinto- ja yhteistyöelimenä. Vuokralaistoimikunta Kiinteistöyhtiön vuokranmääritysyksikköjen yhteistyöelimenä toimii vuokralaistoimikunta, jonka jäseninä ovat talotoimikuntien puheenjohtajat tai luottamushenkilöt jokaisesta vuokranmääritysyksiköstä. Vuokralaisneuvottelukunta Vuokralaisneuvottelukunta toimii Helsingin kaupungin kiinteistöyhtiöiden vuokralaistoimikuntien yhteistyöelimenä ja kaikkien vuokralaisten edustajana. Neuvottelukunnassa on jäseninä kunkin vuokralaistoimikunnan puheenjohtaja sekä yksi kunkin vuokralaistoimikunnan valitsema jäsen. Kiinteistöyhtiö tekee kirjallisen vuokrasopimuksen Helsingin kaupungin kiinteistöviraston asuntoasiainosaston antaman asunto-osoituksen saaneen henkilön kanssa. Vuokrasopimuksen allekirjoittajien on varauduttava todistamaan henkilöllisyytensä. Taloon muutto, asukasluettelo, talonkirjaotteet Vuokranantajan antamat ohjeet Vuokranantaja voi vuokrasopimuksen tekemisen yhteydessä antaa asumisen aloittamiseen ja asumiseen liittyviä ohjeita. Niihin kannattaa tutustua huolellisesti ennen muuttoa. Toimimalla ohjeiden mukaisesti muutto ja asuminen sujuvat parhaiten. Huoneiston kunto huoneistoon muutettaessa Vuokranantaja tarkastaa huoneiston edellisen vuokralaisen vuokrasopimuksen päättyessä. Vuokranantajan on huolehdittava, että huoneisto on asuinhuoneiston vuokraamisesta säädetyn lain edellyttämässä kunnossa. Koska vuokralaisten vaihtuessa on usein vain vähän aikaa tarvittavien toimenpiteiden järjestämiseen ja tekemiseen, ei ole aina mahdollista tehdä kaikkia tarvittavia toimenpiteitä uuden asukkaan sisään muuttoon mennessä. Silloin vuokranantajan ja vuokralaisen on sovittava tarvittavista asioista. Joustavuudella ja yhteistyöllä päästään näissä tilanteissa parhaaseen lopputulokseen. Muuton ajankohdasta sopiminen Avainten noudosta ja muuton ajankohdasta tulee sopia isännöitsijätoimiston kanssa etukäteen. Avaimet Huoneiston ja siihen liittyvien muiden tilojen avaimet voi noutaa isännöitsijätoimiston ilmoittamana ajankohtana. Asukkaan käsikirja\n9 Muuttoilmoitus asukasluetteloa varten Huoneistoon muuttavista on tehtävä muuttoilmoitus isännöitsijätoimistoon asukasluetteloa varten. Vain asukasluetteloon merkitty henkilö voi saada oven aukaisupalvelua, jos esimerkiksi avaimet katoavat tai ovat jääneet asunnon sisään. Lakisääteinen muuttoilmoitus Kun joku muuttaa kotikuntaa tai siellä olevaa asuinpaikkaa, hänen on aikaisintaan kuukautta ennen muuttopäivää ja viimeistään viikon kuluttua muuttopäivästä ilmoitettava siitä maistraatille. Henkilön on ilmoitettava myös tilapäinen asuinpaikkansa maistraatille, jos asuminen kestää yli kolme kuukautta. Muuttoilmoituksen voi tehdä kirjallisesti, puhelimitse, sähköisen viestinnän avulla tai asiakaskäynnin yhteydessä suullisesti Väestörekisterikeskuksen muuttopuhelin palvelee ma-pe klo ja lauantaisin klo Suomenkielisen muuttopuhelimen numero on ja ruotsinkielisen Sähköisen lomakkeen voi täyttää osoitteessa Muuttoilmoituksen voi tehdä myös täyttämällä lomakkeen, jonka voi tulostaa Suomi.fi -palvelusta tai noutaa lähimmästä maistraatista tai postista. Muuttoilmoituksella tiedot päivittyvät yhdellä kertaa sekä maistraattien ylläpitämään valtakunnalliseen väestötietojärjestelmään että Postiin. Tekemällä muuttoilmoituksen hyvissä ajoin ennen muuttoa, voi varmistaa, että postit tulevat heti oikeaan osoitteeseen. Ajantasaiset osoitetiedot nopeuttavat asiointia kotikunnassa, verot menevät oikeaan kuntaan ja vaaleissa pystyy äänestämään oman asuinalueen äänestyspaikassa. Väestötietojärjestelmästä uudet osoitetiedot välitetään automaattisesti myös viranomaisille: muun muassa seurakunnille, ajoneuvohallintoon, Kelaan, verohallintoon sekä puolustusvoimille. Lisäksi monet eläkelaitokset, pankit, vakuutusyhtiöt, järjestöt, lehtitalot ja yritykset saavat uudet osoitetiedot suoraan väestötietojärjestelmästä. Ilmoitus lapsen syntymästä Lapsen syntymästä ilmoitetaan isännöitsijätoimistoon asukasluetteloa varten. Kuolinilmoitus Kuolinpesä ilmoittaa asukkaan kuolemasta isännöitsijätoimistoon asukasluettelon ylläpitoa varten. Sähkösopimus Huoneistoon muuttava vuokralainen huolehtii sähkösopimuksen tekemisestä hyvissä ajoin ennen muuttoa. Kaasusopimus Huoneistoon muuttava vuokralainen huolehtii kaasusopimuksen tekemisestä hyvissä ajoin ennen muuttoa. Ote talonkirjasta Otteen talonkirjasta saa isännöitsijätoimistosta. Pohjois-Haagan Kiinteistöt Oy:ssä otteen talonkirjasta saa viimeistään muuttoilmoituksen jättöpäivän jälkeisenä kolmantena arkipäivänä. Tilauksen voi tarvittaessa sopia myös puhelimitse. Ote talonkirjasta on maksullinen ja siitä peritään yhtiön hallituksen kulloinkin vahvistama maksu. Vuokranantajan velvollisuudet ja oikeudet Huoneiston luovutus vuokralaisen hallintaan Vuokranantajan on pidettävä huoneisto vuokralaisen saatavana sinä päivänä, jona vuokralaisella on oikeus saada se hallintaansa. Huoneiston kunto Huoneiston on vuokrasuhteen alkaessa ja sen aikana oltava sellaisessa kunnossa kuin vuokralainen huoneiston iän, alueen huoneistokannan ja muut paikalliset olosuhteet huomion ottaen kohtuudella voi vaatia, jollei muusta kunnosta ole sovittu. Vuokranantajan oikeus päästä asuinhuoneistoon Vuokralaisen on viipymättä sopivana ajankohtana päästettävä vuokranantaja vuokranantajan huoneistoon huoneiston kunnon ja hoidon valvomista varten. Jos huoneisto on uudelleen vuokrattavissa, vuokranantajalla on oikeus näyttää huoneistoa vuokranantajalle ja vuokralaiselle sopivana aikana.\n10 Korjaus- ja muutostyöt sekä hoitotoimenpiteet Vuokranantajalla on oikeus suorittaa välittömästi hoitotoimenpide tai korjaus- ja muutostyö, jota ei voi vahinkoa aiheuttamatta siirtää. Myös hoitotoimenpide tai korjaus- ja muutostyö, joka ei aiheuta olennaista haittaa tai häiriötä vuokraoikeuden käyttämisessä, saadaan suorittaa, edellyttäen, että vuokranantaja ilmoittaa siitä vuokralaiselle vähintään 14 päivää ennen työn aloittamista. Jos vuokranantaja haluaa suorittaa huoneistossa muun kuin edellä tarkoitetun korjaus- tai muutostyön, vuokranantajan on ilmoitettava siitä vuokralaiselle vähintään kuusi kuukautta ennen työn aloittamista. Vuokralaisen oikeudet ja velvollisuudet n vesimaksut, jos huoneistossa on huoneistokohtainen vesimittari n vuokralaisen kustannusvastuun piiriin kuuluvat lisä- ja muutostyöt n vuokralaisen kustannusvastuun piiriin kuuluvat korjaukset n vuokralaisen korvausvastuulle kuuluvat vuokranantajalle aiheutetut muut kustannukset Huoneiston hoito Vuokralaisen on hoidettava huoneistoa ja käytössään olevia kiinteistön ja rakennuksen tiloja huolellisesti. Vikailmoitukset Vuokralaisen on viipymättä ilmoitettava vuokranantajalle huoneiston vahingoittumisesta tai sellaisesta puutteellisuudesta, jonka korjaamisesta vuokranantaja on vastuussa. Ilmoitus on tehtävä heti, jos korjaus on vahingon laajenemisen estämiseksi tehtävä viipymättä. Vuokralaisella on oikeus saada huoneisto hallintaansa vuokrasopimuksen mukaisesti laissa asuinhuoneiston vuokraamisesta säädetyllä tavalla. Huoneiston on oltava vuokrasuhteen aikana lain edellyttämässä kunnossa. Vuokralaisella on lakisääteisiä ja sopimusperusteisia velvoitteita, jotka on täytettävä. Velvoitteiden laiminlyönnistä voi seurata vuokrasopimuksen purkaminen ja korvausvastuu aiheutuneista vahingoista. Vuokranmaksu Vuokra on maksettava vuokranantajan ilmoittamalle tilille kuukausittain vuokrasopimuksessa sovittuun päivään mennessä. Vuokranmaksu on niin tärkeä asia, että sen laiminlyöntiin liittyviä toimenpiteitä käsitellään tässä käsikirjassa erikseen omana kohtanaan. Muut maksuvelvoitteet Vuokralaisen on huolehdittava myös muista maksuvelvoitteistaan, joita voivat olla: n muut vuokrat (autotalli-, autopaikkavuokrat ja vuokrattavien varastotilojen vuokrat) n käyttökorvaukset (sauna- ja pesulamaksut, muu maksullinen yhteistilojen käyttö) n kotioven aukaisupalvelu n maksulliset käyttäjäpalvelut n lisäavaimet Ilmoitus huoneiston pitkästä tyhjänä oloajasta Jos huoneisto jätetään käyttämättä pitkäksi aikaa (esimerkiksi yli kahdeksi kuukaudeksi), vuokralaisen on ilmoitettava siitä vuokranantajalle. Myötävaikuttaminen hoitotoimenpiteisiin sekä korjaus- ja muutostöihin Asukkaiden tulee myötävaikuttaa sovittujen hoitotoimenpiteiden ja korjaus- ja muutostöiden tekemiseen perehtymällä niitä koskeviin ohjeisiin ja noudattamalla niitä. Yleisimmät asukkaan myötävaikutusvelvoitteet ovat: n huoneistoon sisään päästäminen ilmoitettuna aikana n tarvittavan työtilan järjestäminen siirtämällä huonekaluja ym. irtaimistoa ohjeiden mukaan n tilanteen järjestäminen siten, etteivät lemmikkieläimet häiritse ilmoitetun työn tekemistä n tarvittavan työrauhan antaminen Vastuu vieraista Asuinhuoneistojen vuokraamisesta säädetyn lain ja talon järjestyssääntöjen perusteella asukkaat vastaavat myös siitä, miten heidän vieraansa toimivat ja käyttäytyvät kiinteistön alueella ja ovat tarvittaessa velvollisia ryhtymään 10 Asukkaan käsikirja\n11 tarvittaviin toimiin järjestyksen palauttamiseksi ja säilyttämiseksi. Talon järjestyssäännöt Talon järjestyssäännöt ovat tämän oppaan lopussa liitteessä 1. Järjestyssääntöjen mukainen elämä on jokaisen oikeus ja velvollisuus. Asuinhuoneiston ja siihen liittyvien talon järjestelmien, laitteiden ja varusteiden käyttö Huoneiston käyttötarkoitus Huoneistot on tarkoitettu vain asumiskäyttöön, ellei vuokrasopimuksessa tai erikseen ole nimenomaan toisin sovittu. Huoneisto on vuokrattu vain sen talouden käyttöön, jolle asunto on osoitettu eikä huoneistoa tai sen osaa saa ilman vuokranantajan antamaa lupaa luovuttaa toisen käytettäväksi. Tavanomaisten lemmikkieläinten pitäminen huoneistossa on sallittua, elleivät eläimet tuota häiriötä tai vahingoita huoneistoa. Asunnon porrastaso-ovi, ulko-ovet ja huoneiston lukitus Asunnon ulko-ovet on syytä aina laittaa takalukkoon, kun asunnosta poistutaan pidemmäksi ajaksi. Asunnossa oltaessa on lukituksessa mahdollisuuksien mukaan aina pyrittävä ottamaan huomioon, että huoneistosta pääsee hätätilanteessa ulos ilman avainta. Turvalukon, varmuusketjun ja ovisilmän voi asentaa oveen omalla kustannuksellaan. Poismuutossa nämä asennukset jätetään korvauksetta paikoilleen ja turvalukon avaimet luovutetaan isännöitsijätoimistoon tai vaihtoehtoisesti turvalukon ja ovisilmän paikalle pitää asentaa asianmukaiset peitekappaleet ja varmistaa, että varmuuslukon paikka jää siistiksi. Turvalukot ja varmuusketjut on jätettävä auki, kun huoneistoon tullaan tekemään ilmoitettuja tarkastus-, huolto- tai korjaustoimenpiteitä. Kerrostaloissa porrastaso-ovi on useimmiten kaksoisovi. Yleensä molempien tulee olla suljettuina, etteivät äänet kantaudu sisään eivätkä ulospäin. Sähköjärjestelmä ja -laitteet Asukkaat vaihtavat itse asunnon palaneet lamput, paristot, sulakkeet ja loistevalaisinten sytyttimet. Jos huoneistossa on automaattisulakkeet, lauennut sulake palautetaan toimintaan palauttamalla kytkin normaaliasentoon. Asukkaat palauttavat lauenneen vikavirtasuojan kytkimen toiminta-asentoon omatoimisesti. Suojamaadoitettuihin pistorasioihin saa kytkeä vain maadoitetun tai suojaeristetyn kojeen pistotulpan. Kosteissa tiloissa ei tule käyttää laitetta, joka on kytketty tavalliseen pistorasiaan kostean tilan ulkopuolella. Sisällä olevasta pistorasiasta ei saa ottaa virtaa ulkona käytettäviin sähkölaitteisiin. Kiinteiden sähkölaitteiden asennuksia ja korjauksia saa teettää vain isännöitsijän antamalla kirjallisella luvalla ja vain sähköalan ammattilaisella, jolla on työhön tarvittava pätevyys. Kiinteistöyhtiö tilaa yhtiön korjausvastuulle kuuluvat työt. Antennijärjestelmä ja -laitteet sekä TV-kanavat Talossa voi olla maanpäällinen (terrestrial) antenni tai se voi kuulua kaapelitelevisioverkkoon (cable). Antennijärjestelmästä saa tietoja isännöitsijätoimistosta. Pohjois-Haagan Kiinteistöt Oy:n talot kuuluvat SW Television Oy/ Welho kaapelitelevision piiriin. Maksullisista kanavista asukkaiden on sovittava SW Television Oy/ Welho:n kanssa. SW Television Oy/Welho:n palvelunumerot: asiakaspalvelu puh. (09) , vikailmoitukset puh. (09) , sähköposti: Digitelevision tai -sovittimen yhteensopivuus talon antennijärjestelmän kanssa on suositeltavaa varmistaa ennen laitteen hankintaa. Lisäantennilaitteiden asennus ilman kiinteistöyhtiön antamaa kirjallista lupaa on kielletty. Huoneistokohtaisen lautasantennin asentamiselle voi saada luvan siten, että antenni sijoitetaan kokonaan parvekkeen kaidelinjan sisäpuolelle eikä se häiritse sijoittamisalueen kaupunkikuvaa. Antennia ei saa kiinnittää talon rakenteisiin, ei edes kaiteisiin. Huoneistokohtaisen lautasantennin asentamiseen talon katolle tai seinälle ei myönnetä lupaa. 11\n12 Kiinteistöyhtiö päättää talon antennijärjestelmän kautta näkyvistä kanavista ja niiden muutoksista. Kiinteistöyhtiö kuulee talotoimikuntaa, mikäli kanavien näkyvyydelle on eri vaihtoehtoja. Talon yhteiskanavajärjestelmän kanavatarjonta ja mahdollisuus huoneistokohtaisen lautasantennin sijoittamiseen on suositeltavaa selvittää jo ennen asunto-osoituksen hyväksymistä ja vuokrasopimuksen allekirjoittamista. Vastuu selvittämisestä on vuokralaisella. Jos asukkaan television toimintahäiriö johtuu asukkaan tai asukkaan laitteiden aiheuttamasta syystä, vastaa asukas antenniliikkeen tarkastus- ja korjauskäyntien kustannuksista. Puhelin- ja tietoliikennejärjestelmä ja -laitteet Puhelin- ja tietoliikenteessä saa käyttää ainoastaan hyväksyttyjä ja kunnossa olevia laitteita, jotka eivät aiheuta talon järjestelmään toimintahäiriöitä. Internet Internet -yhteyksien järjestämiseen voi talosta ja talotekniikasta riippuen olla käytettävissä erilaisia vaihtoehtoja. Yleisimmin Internet operaattorit tekevät liittymä- ja muut palvelusopimukset suoraan asukkaiden kanssa. Eräissä kiinteistöyhtiöissä ja vuokranmääritysyksiköissä voi asunnon vuokraan sisältyä yhtiön hankkiman laajakaistaisen Internet -yhteyden käyttömahdollisuus. Isännöitsijätoimistosta voi tiedustella, miten Internet yhteydet voi talossa järjestää. Jääkaapit ja pakastimet Huoneistojen varustetaso vaihtelee jääkaappien ja pakastimien osalta talokohtaisesti. Mikäli talon asuinhuoneistojen normaaliin varustetasoon ei ole kuulunut jääkaappia, ne varustetaan nykyisin kaupunginvaltuuston linjauksen mukaisesti vaiheittain yhtiön jääkaapeilla ottaen huomioon muuttotilanteissa ja asumisaikana ilmenevät tarpeet sekä esimerkiksi tarkoitukseen soveltuvat peruskorjaushankkeet. Isännöitsijätoimistosta saa tiedon yhtiökohtaisista menettelyistä. Jos talon asukkailla on vanhastaan omia jääkaappeja, voidaan yksittäisiin huoneistoihin tällaisessa talossa yhtiön kustannuksella hankittavista jääkaapeista periä yhtiön hallituksen päätöksen mukaista lisävuokraa. Lisävuokrasta voidaan sopia kirjallisesti vuokrasopimuksessa. Jos jääkaapissa on automaattinen sulatus, on välillä tarkastettava, ettei sulamisveden poistoputki ole tukkeutunut. Jos poistoputki tukkeutuu, sulamisvesi valuu lattialle ja voi aiheuttaa vesivaurioita. Automaattisulatus ei sulata jääkaapin pakastelokeroa, vaan se on sulatettava erikseen. Jääkaapin tai jääkaappipakastimen alle on suositeltavaa tarvittaessa hankkia ja asentaa muovinen valuma-astia (hinta noin 20 euroa). Jääkaapin, sen pakastelokeron tai pakastimen sisäpinnoille ei pidä päästää kertymään huurretta, koska se lisää sähkönkulutusta huomattavasti. Huurre poistetaan antamalla sen sulaa itsekseen kylmälaitteen oven ollessa auki. Jään irrottamiseen ei saa koskaan käyttää mitään teräasetta, koska ne rikkovat helposti laitteet korjauskelvottomiksi. Jääkaapin ja pakastimen takana oleva lauhdutin on puhdistettava pölystä ainakin kahdesti vuodessa. Kylmälaitteet voi vetää pois paikoiltaan puhdistuksen ajaksi. Siirrossa on varottava vahingoittamasta lattiapäällystettä. Jos pakastimessa on pikapakastustoiminto, sitä käytetään ainoastaan pakastettaessa. Muulloin käytettynä se kuluttaa turhaan runsaasti sähköä. Sähköliesi Liesi on välillä puhdistettava ulkopuolelta ja uuni sisäpuolelta siten, ettei puhdistus naarmuta pintoja. Myös lieden taustan ja alustan puhdistuksesta pitää huolehtia tarvittaessa ja säännöllisesti ainakin kahdesti vuodessa. Sähkön ja keittolevyjen säästämiseksi keittoastian on oltava mahdollisimman samankokoinen kuin keittolevy. Kaasuliesi Lieden puhdistuksessa otetaan huomioon samat asiat kuin sähköliedessä. Toimintahäiriötilanteissa: n jos poltin ei syty, tarkasta, onko suojasulkimen hana auki ja että suojasulkimen letku ei ole mutkalla n jos liekki palaa epätasaisesti, tarkasta, että poltinkansi on kunnolla paikallaan n jos sähkösytytys ei toimi ja uuninlamppu ei pala, tarkasta sulake n jos uuninvalo ei pala, mutta sähkösytytys toimii, tarkasta, onko lamppu ehjä n jos väännin on jäykkä, tarkasta vääntimen puhtaus. Käyttövinkkejä ym. tietoja saa internetistä osoitteesta 12 Asukkaan käsikirja\n13 Yhteystiedot kaasuyhtiön palveluita tarvittaessa: Gasum konserni Suomen kaasuenergia Oy Helsinkikaasu Oy Asiakaspalvelu Puh Kaasun jakeluhäiriöt 24 h Puh Huolto- ja korjaustilaukset oman isännöitsijätoimistonne kautta. Lämmitysjärjestelmä ja -laitteet Taloissa on yleensä kaukolämmitykseen perustuva vesikeskuslämmitys. Järjestelmän tasapainotus ja lämmönsäätö kuuluvat kiinteistöyhtiölle. Asukkaat eivät saa omatoimisesti muuttaa patteriventtiilien asetusarvoja, irrottaa termostaatteja tai tehdä patterien ilmauksia. Asuntojen ja muiden vastaavien oleskelutilojen sisäilman lämpötilalle on määritelty tyydyttävät ja välttävät tasot sosiaali- ja terveysministeriön Asumisterveysohjeessa (STM:n oppaita 2003:1) seuraavasti: huoneilman lämpötila: välttävä 18 ºC, hyvä 21 ºC Keskimäärin paras tyytyväisyys huoneilman lämpötilaan saavutetaan 21 ºC :ssa. Jos huoneiston lämpötila lämmityskauden aikana laskee alle 19 ºC:een tai nousee yli 23 ºC: een, on asiasta syytä ottaa yhteyttä isännöitsijään. Lämpötila mitataan keskeltä huonetta tai sisäseinältä. Lämmityskauden ulkopuolella (kesäisin) asunnon lämpötila voi välillä kohota epämukavan korkeaksi, koska taloissa ei asuntoja varten ole jäähdytysjärjestelmiä. Jos huoneistossa on termostaattiset patteriventtiilit, ne pitävät huoneiston lämpötilan automaattisesti tasaisena. Termostaatti pysäyttää lämmityksen tarvittaessa. Patteri voi tästä johtuen tuntua käteen viileältä lämmityskauden aikanakin. Huoneen lämmitystä voi lisätä ja vähentää patterin säätönupilla. Termostaattista patteriventtiiliä ei saa peittää verhoilla tai suurilla huonekaluilla, koska ilma voi termostaatin luona tällöin lämmetä ympäristöä enemmän ja termostaatti voi turhaan katkaista lämmityksen, vaikka huoneessa on viileää. Tee heti vikailmoitus, jos havaitset, että patterista, venttiilistä tai lämpöjohdosta vuotaa vettä. Tee vikailmoitus, jos patteri pitää häiritsevää ääntä tai lorisee. Vesijärjestelmä ja -laitteet Vuotavasta hanasta on aina heti ilmoitettava isännöitsijätoimistoon. Vuotava hana saattaa kuluttaa vettä turhaan satoja litroja kuukaudessa. Vettä käytettäessä kannattaa miettiä ja käyttää erilaisia keinoja, joilla voi välttää turhaa kulutusta. Taloissa, joissa on huoneistokohtaiset vesimittarit, asukas maksaa yleensä vuokran lisäksi kulutuksen mukaisen vesimaksun. Muilta osin ja silloin, kun mittausta ei ole, vesi sisältyy vuokraan. Pesukoneiden liitännät Huoneistojen normaali varustetaso voi vaihdella pesukoneiden liitäntähanojen osalta. Mikäli liitäntähanoja ei ole, asukas voi isännöitsijältä kirjallisen luvan saatuaan asennuttaa ne omalla kustannuksellaan. Asennuksessa on käytettävä ammattitaitoista lvi-asentajaa. Kaikkien vesijohtoliitäntöjen pitää olla paineenkestäviä. Pyykinpesukone ja astianpesukone Pesukoneiden toimintaa pitää aina valvoa. Koneita ei saa jättää toimimaan, kun asunnosta poistutaan. Kun kone ei ole toiminnassa, pitää vesihanan olla suljettuna, sillä jatkuva vedenpaine voi irrottaa vesiletkun ja aiheuttaa vesivuodon. Kaikista pesukoneisiin liittyvistä vesivuotojen korjauskustannuksista vastaa asukas, ellei vuodon syy johdu kiinteistöyhtiöstä. Aika ajoin kannattaa varmistaa, etteivät liitoskohdat vuoda. Vakuutusyhtiöt suosittelevat pesu- ja astianpesukoneiden poisto- ja täyttöletkujen uusimista 10 vuoden välein ja pesukoneiden alle sijoitettavia valuma-altaita (hinta noin 20 ). Muutossa on kaikki hanat - myös itse hankitut jätetään paikoilleen. Kiinteistöyhtiö ei korvaa itse hankittujen hanojen hintaa asukkaalle. Astianpesukoneen liitäntään käytetyt vesijohtoputket ja viemärit on asianmukaisesti tulpattava, kun kone viedään pois. Viemärijärjestelmä ja -laitteet Keittiön viemäriin ei saa koskaan päästää mitään, mikä ei hajoa vedessä. Nestemäistä ruokaa voi kaataa viemäriin, jos se on kokonaan nestemäistä ja pysyy sellaisena. Jähmettyvää rasvaa ei saa kaataa viemäriin. Tee heti vikailmoitus isännöitsijätoimistoon, jos havaitset, että keittiön viemäreissä on vuoto. Vuotavasta wc-istuimesta on aina heti tehtävä vikailmoitus, koska jatkuva vuoto aiheuttaa suuria ylimääräisiä vesikus- 13\n14 tannuksia. Wc-pönttöön ei saa heittää kissanhiekkaa, terveyssiteitä, tamponeja, vaippoja, vanupuikkoja, pumpulia, hammaslankaa, luita tai ruotoja eikä muuta viemäreitä tukkivaa ainetta tai tavaraa. Vesilukot ja lattiakaivot Jos keittiön tai kylpyhuoneen vesialtaan viemäri vetää huonosti, on ensimmäinen asukkaan toimenpide vesilukon puhdistus. Jos puhdistaminen edellyttää vesilukon aukaisua, on puhdistamisen jälkeen varmistettava, että vesilukon osat on kiristetty riittävän kireälle, ettei synny vuotoja. Jos viemäri tukkeutuu kokonaan, asiasta pitää tehdä vikailmoitus. Märkätilojen lattiakaivot pitää puhdistaa vähintään kerran kuukaudessa. Likainen lattiakaivo muodostaa viemäribakteereille sillan huoneiston sisäilmaan. Lattiakaivon ja vesilukon puhdistuksessa on syytä käyttää esim. kumisia suojakäsineitä. Lattiakaivon ja vesilukon puhdistusvälineitä ei pidä käyttää muuhun siivoukseen. Lattiakaivon puhdistusohje: n ritilä nostetaan pois paikoiltaan n hiukset ja muu kiinteä jäte poistetaan n lattiakaivo ja sen osat pestään lämpimällä vedellä, pesuaineella ja harjalla n lattiakaivo desinfioidaan Lattiakaivon puhtaanapitoa voi helpottaa käyttämällä rautakaupasta saatavia kannen alle asennettavia vaihdettavia suodattimia, joka kerää esim. hiukset niin, etteivät ne pääse lattiakaivoon. Jos lattiakaivo tai vesilukko kuivuu, huoneistoon voi tulla viemärin hajua. Jos huoneistosta poistutaan pidemmäksi ajaksi, lattiakaivon tai vesilukon kuivumisen voi estää kaatamalla niihin vähän ruokaöljyä. Ilmanvaihtojärjestelmä ja -laitteet Ilmanvaihdon tarkoitus on, että huoneistoon tulee jatkuvasti sisään uutta raitista ilmaa ja käytetty huonolaatuisempi ilma poistuu huoneistosta. Toimiva ilmanvaihto on terveellisen sisäilman perusedellytys. Perinteinen ilmanvaihtotapa on painovoimainen ilmanvaihto, jossa ilma saadaan liikkeelle sisä- ja ulkoilman välisten paine- ja lämpötilaerojen avulla. Painovoimaisen ilmanvaihdon etuna on helppokäyttöisyys, koska huollettavia koneita ei ole. Ongelmana on huono säädettävyys, koska ilmavirrat vaihtelevat sääolosuhteiden mukaan. Jos talossa on koneellinen poistoilmanvaihto, kojeet voivat toimia osan ajasta puolella teholla, mikäli ilmanvaihto tällöin on riittävää. Käyntiajoista saa lisätietoja isännöitsijätoimistosta. Uusimmissa asunnoissa voi olla järjestelmä, jossa ilma puhalletaan myös sisätiloihin koneellisesti ja lämmitetään. Järjestelmä voidaan toteuttaa erillisillä koneilla tai yhdistetyillä tulo- ja poistoilmalaitoksilla, joissa voidaan ottaa talteen poistoilman lämpöä. Järjestelmällä voidaan varmistaa riittävä ja vedoton ilmanvaihto kaikissa tiloissa. Koneellinen tulo- ja poistoilmanvaihto vaatii aina hyvää huoltoa, joten asukkaiden tulee kiinnittää aivan erityistä huomiota saamiinsa toimintaohjeisiin. Ikkunapuitteissa, -karmeissa tai seinissä olevat raitisilmaventtiilit tai -aukot on aina pidettävä auki. Pakkasellakaan niitä ei saa täysin sulkea. Järjestelmä poistaa huoneistosta tietyn määrän ilmaa ja imee tilalle uutta korvaavaa ilmaa saman määrän. Jos raitisilmaventtiilit on tukittu, järjestelmä voi imeä huoneistoon korvausilmaa jopa viemäreistä. Jos raitisilmaventtiileitä ei ole, raitisilma otetaan huoneistoon ikkunatiivisteisiin tehtyjen aukkojen kautta. Raitisilmaventtiilit ja -aukot on syytä puhdistaa pölystä esim. imuroimalla pehmeällä suulakkeella tai harjaamalla ainakin kaksi kertaa vuodessa. Poistoilmaventtiilit on säädetty tiettyyn asentoon, jota asukas ei itse saa muuttaa. Huoneistokohtainen poistoventtiilien säätöasentojen omavaltainen muuttaminen voi sekoittaa ilmanvaihdon toimintaa talon muissa huoneistoissa pahastikin. Poistoilmaventtiilien sisään kertyy pölyä ja rasvaa. Venttiilit on syytä puhdistaa lämpimällä vedellä, pesuaineella ja harjalla ainakin kaksi kertaa vuodessa. Venttiilin saa irti ottamalla kiinni pyöreästä kehikosta ja kiertämällä sitä vastapäivään. Venttiilit kuivataan ennen paikoilleen asennusta. Ilmanvaihdon omatoimisen pikatarkastuksen voi tehdä laittamalla A4-paperinpalan poistoilmaventtiilin päälle. Jos se imeytyy kiinni venttiiliin, poistoilmaventtiilin kautta virtaa ilmaa oikean suuntaisesti. Huoneistokohtaiset ilmastointilaitteet Taloissa, joissa on huoneistokohtainen ilmastointilaite, huoltoyhtiö vaihtaa suodattimet tarpeen mukaan noin 2-4 kertaa vuodessa. Ilmanvaihtojärjestelmän toimintahäiriöiden merkkejä Seuraavassa on lueteltu esimerkkejä ilmanvaihtojärjestelmän häiriötilan tunnusmerkeistä: n hajut ja käryt eivät poistu asunnosta kohtuullisessa ajassa 14 Asukkaan käsikirja\n15 n huoneistossa on voimakas viemärinhaju n ikkunoiden sisäpinta huurtuu tai jäätyy, vaikka ikkunat on suljettu kunnollisesti n kylpyhuone kuivuu hitaasti suihkun käytön jälkeen, vaikka lattia ja seinät on kuivattu lastalla käytön jälkeen ja ovi on jätetty raolleen n asuntoon tulee hajua porraskäytävästä, vaikka porrastaso-ovi (tai kaksoisovi) on suljettu kunnolla n ilma suhisee porrastaso-oven raoista tai postiluukusta n poistoventtiilit suhisevat häiritsevällä tavalla n huoneilma on pian tuuletuksen jälkeen taas tunkkaista Mikäli havaitset näitä merkkejä ilmanvaihtojärjestelmän häiriötilasta, tarkasta ensimmäisenä, että kaikki huoneistosi raitis- ja poistoilmaventtiilit ovat puhtaat. Mikäli venttiilit ovat puhtaat ja tilanne säilyy ennallaan tästä huolimatta, tee vikailmoitus. Liesikuvut Useissa huoneistoissa keittiössä on liesikupu. Liesikuvun rasvasuodatin on tukkeutumisen välttämiseksi tarkastettava 1-2 kertaa kuukaudessa ja puhdistettava tarvittaessa. Rasvoittunut suodatin estää keittiön ilman vaihtumisen normaalilla tavalla ja aiheuttaa myös palovaaraa. Liesituulettimet Oman liesituulettimen asennus ilman kiinteistöyhtiön antamaa kirjallista lupaa on kielletty. Yhteiskanavajärjestelmien poistoilmakanaviin liitettäviä omia liesituulettimia ei asuntoihin saa asentaa. Vain aktiivihiilisuodattimella varustetut liesituulettimet, joita ei liitetä poistoilmakanavaan, ovat niissä sallittuja. Suodattimen huolto kuuluu aina asukkaalle. Asukkaan oman laitteen huolto ja kunnossapito kuuluu kokonaan asukkaalle. Tuuletus Huoneistoa voi tarvittaessa tuulettaa. Lämmityskauden aikana tuuletus tehdään lyhyesti (5-10 minuuttia ikkunat / parvekeovet kunnolla auki), koska tämä on taloudellisempaa kuin ikkunoiden pidempiaikainen raollaan pitäminen. Huoneistoa ei saa tuulettaa porraskäytävään. Kylpyhuone Kylpyhuoneen lattia ja seinät suihkun ympäristössä kehotetaan suihkun jälkeen kuivaamaan esim. kuivauslastalla. Suihkuverhon tulee kuivuessaan riippua vapaasti kaikilta osin. Kylpyhuoneen kuivumisen edellyttämää ilmanvaihtoa voi tehostaa jättämällä oven raolleen. Jatkuva kosteus, joka ei pääse kuivumaan, muodostaa otolliset olosuhteet esim. homesienten ja bakteerien kasvulle. Kylpyhuoneen lattia ja seinät suihkun ympäristössä tulee puhdistaa pesuaineella ja harjalla tai sienellä tarpeen mukaan, yleensä vähintään kahden viikon välein, koska suihkun käyttäjistä irtoaa rasvaa, bakteereja ym. likaa. Myös suihkuverho on pestävä tarpeen mukaan. Kylpyhuoneen patteri on useimmiten kytketty talon lämminvesijärjestelmään ja se on kylpyhuoneen kuivumisen tehostamiseksi lämmin ympäri vuoden. Jos tällainen patteri on kylmä, vaikka venttiili on auki asen-nossa, on tehtävä vikailmoitus. Venttiilin tukkeutumista voi ehkäistä kääntämällä aika ajoin venttiiliä lyhyesti kiinni ja auki. Huolehdi aina, että venttiili jää auki. Talon lämmitysjärjestelmään kytketyt kylpyhuoneen patterit ovat viileitä lämmityskauden ulkopuolella. Pyykin pesuun ja kuivaamiseen suositellaan aina mahdollisuuksien mukaan talopesulan, talon kuivaushuoneiden ja pihalla olevien pyykinkuivausnarujen käyttöä, koska pyykin kuivaus asunnoissa lisää kosteus- ja mikrobivaurioiden riskejä. Kylpyhuoneiden pintoihin ei saa tehdä reikiä, joista vesi pääsee kylpyhuoneen vesieristyksen läpi talon rakenteisiin. Kylpyhuoneen käytössä kannattaa lisäksi ottaa huomioon, mitä käsikirjassa on kerrottu vesi- ja viemärijärjestelmistä, pesukoneista ja kosteus- ja mikrobivaurioista. Keittiö Katso, mitä käsikirjassa on kerrottu jääkaapeista, pakastimista, kylmäkellareista, liesistä, astianpesukoneista, vesi- ja viemärijärjestelmästä, ilmanvaihtojärjestelmästä sekä kosteus- ja mikrobivaurioista. Parveke ja parvekelasit Parveke on pidettävä puhtaana ja roskattomana. Talvisin on poistettava lumet. Parvekkeen pintoja ei saa vaurioittaa. Vedenpoistumisaukot on pidettävä avoimina roskista. Maalipintaisella parvekelattialla ei saa pitää märkiä mattoja, koska ne vaurioittavat maalipintaa. Parvekkeilla ei saa valmistaa lämmintä ruokaa (esim. grillaamalla). Joissakin taloissa parvekkeet on voitu varustaa parvekelasein. Asunnon parvekelasien puhdistus kuuluu aina asukkaalle, jos sen voi tehdä turvallisesti. Omien parvekelasien asennus ilman kiinteistöyhtiön antamaa kirjallista lupaa on kielletty. Kiinteistöyhtiö päättää 15\n16 luvan antamisesta ja luvan ehdoista. Asumisen aikana asukkaan kustannuksellaan hankkimien parvekelasien huolto ja kunnossapito kuuluu asukkaalle. Pois muutettaessa itse hankitut parvekelasit jätetään paikoilleen eikä niistä saa korvausta kiinteistöyhtiöltä. Ulkotulien käyttö parvekkeilla on kielletty. Asukkaiden parvekekukkalaatikot on sijoitettava kaiteiden sisäpuolelle niin, etteivät ne pääse putoamaan. Lemmikkieläimiä ei saa päästää kiipeilemään parvekkeilla. Varastointi ja jätteiden säilytys parvekkeilla on kielletty. Vaatteita ja liinavaatteita ei saa pudistella tai harjata kaiteiden ulkopuolella niin, että roskat ja pöly lentävät tuulen mukana alempien kerrosten parvekkeille. Tupakkajätteitä ei saa pudottaa parvekkeelta alas, koska ne aiheuttavat turvallisuusriskejä ja roskaantumista. Puurunkoisia parvekeovia ei saa pitää jatkuvasti auki, koska ne vaurioituvat. Lattiapinnat Puupinnat puhdistetaan nihkeäpyyhinnällä siten, etteivät ne kastu ja vaurioidu. Muovipinnat puhdistetaan siten, ettei vettä pääse mattojen tai lattialistojen alle. Asuntopiha Asukkaat huolehtivat itse asuntoon kuuluvasta asuntopihasta (puhtaanapito, lumityöt, nurmikon hoito ja muut vihertyöt). Omia istutuksia saa kesäkukkia lukuun ottamatta tehdä vain isännöitsijän antamalla kirjallisella luvalla. Omat istutukset jätetään pois muutettaessa korvauksetta paikoilleen. Yleisten ja yhteisten tilojen sekä pihaalueen käyttö Yleisiä ja yhteisiä tiloja koskevat yleisohjeet Lukittujen tilojen käyttäjät vastaavat siitä, että ovet sulkeutuvat kunnolla. Kiinteistöyhtiö ei vastaa yleisissä ja yhteisissä tiloissa tapahtuvista varkauksista tai vahingonteoista. Ovien ja lukkojen toiminnassa havaituista vioista ja viallisista lampuista tulee aina heti tehdä vikailmoitus. Yleiset ja yhteiset tilat eivät ole leikkipaikkoja lukuun ottamatta kerhotiloja, joissa voi olla ohjattuja leikkitapahtumia. Asiaton oleskelu yleisissä ja yhteisissä tiloissa on kielletty. Tupakkalain mukaan tupakointi kaikissa kiinteistön yleisissä ja yhteisissä tiloissa on kielletty. Yleisissä ja yhteisissä tiloissa ei saa säilyttää palavia nesteitä tai kaasuja. Porrashuone Porrashuone on talon käyntikortti ja siksi sen järjestyksestä ja siisteydestä huolehtiminen on erityisen tärkeää. Porrashuoneessa on liikuttava mahdollisimman meluttomasti. Pelastuslain mukaan rakennuksen omistajan ja haltijan on huolehdittava siitä, että uloskäytävät ja kulkureitit niille pidetään kulkukelpoisina ja esteettöminä. Uloskäytävillä ei saa säilyttää mitään tavaraa. Kiinteistöyhtiö voi poistaa lain vastaisesti säilytetyt tavarat ja hävittää ne parhaaksi katsomallaan tavalla, ellei tyhjennyskehotusta noudateta. Mikäli tavaroita on päätetty ottaa säilytykseen, niistä voidaan periä kuljetus-, varastointi- ja palautuskustannukset. Talon ulko-ovista kuljettaessa on myöhään illalla ja öisin varmistettava, että ovet sulkeutuvat kunnolla. Hissi Hissi on samalla tavalla osa talon käyntikorttia kuin porrashuonekin. Hissien käyttöohjeita ja kuormitusrajoituksia on ehdottomasti noudatettava. Hissi ei ole leikkiväline. Turha hissin käyttö aiheuttaa paljon ylimääräistä sähkön kulutusta ja nostaa vuokria. Vikatapauksissa toimitaan isännöitsijätoimiston ohjeiden mukaisesti. Pohjois-Haagan Kiinteistöt Oy:n asukkaat voivat soittaa hissin huoltoliikkeen paikalle aina, kun hissiin on jäänyt jumiin ihmisiä tai vikatilanne on muuten vaarallinen. Muissa tapauksissa ilmoitetaan ensin Pohjois-Haagan Kiinteistöt Oy:n huoltomiehelle, isännöitsijätoimistoon tai päivystäjälle, jotka hoitavat asiaa tämän jälkeen. Kiinteistöyhtiön työntekijät eivät hissien vika- tai korjaustilanteissa voi ottaa hoitovastuuta hissiä tarvitsevista asukkaista vaan näiden on hankittava tarvitsemansa apu muualta. Tulipalon tai muun vastaavan poikkeustilanteen aikana hissejä ei saa käyttää. 16 Asukkaan käsikirja\n17 Ulkoilu- ja urheiluvälinevarastot Ulkoilu- ja urheiluvälineille on kerrostaloissa yleensä omat säilytystilat. Mopojen ja muiden moottorikäyttöisten kulkuvälineiden säilytys näissä tiloissa on kielletty. Asukas säilyttää omaisuuttaan ulkoilu- ja urheiluvälinevarastoissa omalla vastuullaan. Lastenvaunuvarastot Osassa taloista on lastenvaunuille ja -rattaille erilliset säilytystilat. Vaikka erillisiä varastoja niitä varten ei ole, talon uloskäytävillä, porrashuoneissa tai kellari- tai ullakkokäytävillä niitä ei saa säilyttää. Kellari- ja ullakkokäytävät Kellari- ja ullakkokäytävillä ei pelastustoimilain mukaan saa säilyttää mitään tavaraa. Kiinteistöyhtiö voi poistaa lain vastaisesti säilytetyt tavarat ja hävittää ne parhaaksi katsomallaan tavalla, ellei tyhjennyskehotusta noudateta. Mikäli tavaroita on päätetty ottaa säilytykseen, niistä voidaan periä kuljetus-, varastointi- ja palautuskustannukset. Irtaimistovarastot Kutakin asuntoa varten on erillinen huoneiston mukaan numeroitu irtaimistovarasto, jonka ovessa on lukkoraudat valmiina riippulukolle, jonka asukas hankkii. Asukas säilyttää omaisuuttaan irtaimistovarastoissa omalla vastuullaan. Kosteusvaurioille altista tavaraa ei tule säilyttää lämmittämättömissä varastotiloissa. Vältä kosteudelle alttiin tavaran säilyttämistä pelkällä lattialla. Noin 10 cm:n korkean alustan järjestäminen pienentää omaisuusvahinkoriskiä mahdollisissa kellarin vesivahingoissa. Palavien nesteiden tai kaasujen säilyttäminen irtaimistovarastossa on kielletty. Irtaimistovarasto on väärinkäytösten (esim. asiaton ja luvaton majoittuminen ym.) ehkäisemiseksi pidettävä lukittuna tyhjänäkin. Jäähdytetyt talouskellarit Vanhemmissa rakennuksissa asunnoille voi kuulua huoneiston mukaan numeroitu jäähdytetty talouskellarikomero. Asukas vastaa säilytyskomeron riippulukon hankinnasta. Käytössä on otettava huomioon, että: n kellarissa saa säilyttää ainoastaan elintarvikkeita n ruokatavaroita ei saa säilyttää avoimissa astioissa n pilaantuneet elintarvikkeet on poistettava tilasta välittömästi. Kellariin johtava ovi on suljettava huolellisesti sekä kellariin mentäessä että sieltä poistuttaessa. Talopesulat ja pyykinkuivaustilat Talopesuloiden ja pyykinkuivaustilojen sekä pihalla olevien pyykkinarujen käyttö on suositeltavaa, koska se vähentää asuinhuoneistojen kosteusrasitusta ja kosteusvaurioriskejä. Talopesulan käyttäjien on tutustuttava pesulakohtaisiin laitteiden ja tilojen käyttöohjeisiin ja toimittava niiden mukaisesti ja käyttäjien on noudatettava sallittuja käyttöaikoja. Vuoroja varattaessa suositellaan arkipäivien aamu- ja päivävuorojen varaamista aina, kun se vuoron varaajan tilanne huomioon ottaen on mahdollista, koska ilta- ja viikonloppuvuoroista on lähes aina pulaa. Turhia vuoron varauksia on vältettävä. Käyttämätön varattu vuoro tulee vapaasti muiden käytettäväksi talokohtaisten sääntöjen mukaisesti. Pohjois-Haagan Kiinteistöt Oy:ssä talopesulan käyttöoikeudesta voi sopia isännöitsijätoimistossa. Pesulan avaimen ja varaustauluun sopivan varauslukon saa isännöitsijätoimistosta maksettua panttimaksukuittia vastaan. Käyttöoikeudesta peritään yhtiön hallituksen kulloinkin vahvistama kuukausimaksu. Avaimesta ja varauslukosta peritään panttimaksu, joka palautetaan, kun avain ja varauslukko on palautettu isännöitsijätoimistoon. Pesulan avain ja varauslukko ovat talokohtaisia ja ne on palautettava isännöitsijätoimistoon myös silloin, kun vaihtaa asuntoa isännöintipiirin sisällä toiseen vuokranmääritysyksikköön. Pyykki on noudettava pois välittömästi sen kuivuttua, jotta kuivatustilat vapautuvat seuraavalle käyttäjälle. Talopesula siivotaan kiinteistökohtaisen siivousohjelman mukaan ja lisäksi jokaisen käyttäjän on huolehdittava, että tila ja laitteet jäävät siisteiksi seuraavaa käyttäjää varten. Lemmikkieläinten vieminen talopesulaan on kielletty. Mattojen pesu tavanomaisessa talopesulassa on kielletty, ellei kiinteistöyhtiö nimenomaan erikseen toisin ole ilmoittanut. Pesukoneita ei ole mitoitettu mattojen pesuun eivätkä ne kestä sitä. Pohjois-Haagan Kiinteistöt Oy:ssä tavanomaisissa talopesuloissa mattojen pesu on kielletty. Isännöitsijätoimistosta voi varata vuoroja yhtiön mattopesuloihin. Mattopesulat Useissa kiinteistöyhtiöissä on mattojen pesua varten erityisiä mattopesuloita, joiden laitteet on mitoitettu kestämään mattojen pesua. Vuoroja voi varata yhtiökohtaisen käytännön mukaan. Pohjois-Haagan Kiinteistöt Oy:ssä mattopesulavuoron voi 17\n18 varata isännöitsijätoimistosta. Käyttövuorosta peri-tään yhtiön hallituksen kulloinkin vahvistama korvaus. Maksukuitti näytetään, kun avaimet noudetaan isännöit-sijätoimistosta. Avaimet palautetaan isännöitsijätoimis-toon välittömästi vuoron päätyttyä. Pohjois-Haagan Kiinteistöt Oy:n mattopesulta sijaitsevat osoitteissa Ohjaajantie 11, Pietari Hannikaisen tie 1, Maiju Lassilan tie 6, Tolarintie 3-5 ja Kaupinmäenpolku 14. Tuuletusparvekkeet Taloissa voi olla asukkaiden yhteiskäyttöön tarkoitettuja tuuletusparvekkeita. Niiden käytössä on otettava huomioon talon järjestyssäännöt. Kiinteistöyhtiö huolehtii tuuletusparvekkeiden siivouksesta ja lumen poistosta talokohtaisen huolto-ohjelman mukaan. Käyttäjien on siistittävä paikat seuraavaa käyttäjää varten ja varauduttava omatoimiseen lumen poistoon aika ajoin, jos kiinteistöyhtiön ohjelman mukainen lumen poisto ei ole ehtinyt paikalle. Tuuletusparvekkeilla ei saa säilyttää tavaroita. Maksulliset saunavuorot Saunavuoroja voi varata isännöitsijätoimistosta. Maksullisista saunavuoroista peritään kiinteistöyhtiön hallituksen kulloinkin vahvistama käyttömaksu. Tutustu saunan käytöstä annettuihin talokohtaisiin ohjeisiin ja noudata niitä. Älä kastele saunan seiniä tai lauteita vedellä. Näin lisäät niiden käyttöikää ja säästät hoitomenoja. Omaa laudeliinaa on suositeltavaa käyttää hygieniasyistä. Saunassa on kiellettyä: n ruoan lämmittäminen kiukaalla n tuoksuvien aineiden heittäminen kiukaalle n kiukaan termostaatin kiinteiden säätöjen muuttaminen ja termostaatin kastelu vedellä n lasipullojen vienti löyly- ja pesutiloihin n värjäävien aineiden käyttö n lemmikkieläimien vienti saunatiloihin n pahalta haisevien jätteiden jättäminen pukuhuoneen roska-astioihin Löylyhuoneen lämpötilaa koskevat huomautukset ja valitukset tehdään isännöitsijätoimistoon. Sauna siivotaan kiinteistöyhtiökohtaisen siivousohjelman mukaan ja lisäksi käyttäjien on huolehdittava, että tilat ja kalusteet jäävät siisteiksi seuraavaa käyttäjää varten. Varmista poistuessasi, ettet jätä saunan ikkunoita tai ovia auki. Maksuttomat yhteissaunavuorot Talotoimikunnat voivat sopia maksuttomista kaikille asukkaille tarkoitetusta lenkki- ja joulusaunavuoroista isännöitsijätoimiston kanssa. Maksuttomia yhteissaunavuoroja ei järjestetä sellaisina aikoina, jolloin saunassa on varattuja maksullisia vuoroja. Pohjois-Haagan Kiinteistöt Oy:ssä on sovittu, että asukkaat huolehtivat omatoimisesti lenkki- ja joulusaunavuoroista tiedottamisesta ja niiden edellyttämästä saunan siivouksesta. Lenkki- ja joulusaunavuoron käytössä on otettava huomioon kaikki samat asiat kuin maksullisen vuoron käytössä. Kerho- ja harrastustilat Useimmissa taloissa on asukkaiden käyttöön tarkoitettuja kerho- ja harrastustiloja. Talotoimikunta päättää sen käyttöön osoitettujen asukkaiden yhteistilojen käyttöperiaatteista, laatii järjestyssäännöt, päättää avaintenhallintamenettelystä ja vastuuhenkilöjärjestelyistä sekä tiedottaa näistä päätöksistään asukkaille. Tilojen käytössä on otettava huomioon talon ja tilan järjestyssäännöt. Tilan järjestyssäännöt voivat olla tilan seinällä tai niistä voi saada tietoja talotoimikunnalta tai isännöitsijätoimistosta. Käyttäjien on huolehdittava, että tilat, kalusteet ja varusteet jäävät siisteiksi käytön jälkeen. Pohjois-Haagan Kiinteistöt Oy.ssä kerhotilat perussiivotaan kiinteistöyhtiön puolesta kerran vuodessa. Yhtiökohtaiset erityistilat (monitoimitilat ym.) Kiinteistöyhtiöillä voi olla erityistiloja asukkaita eri tavoilla palvelevia tarkoituksia varten. Näistä mahdollisuuksista saa tietoja omasta isännöitsijätoimistosta. Pohjois-Haagan kiinteistöt Oy:llä on kaksi erityistä monitoimitilaa, joissa Pohjois-Haagan Kiinteistöt Oy:n vuokralaiset voivat järjestää isompia tilaisuuksia, esim. perhe- ja lastenjuhlia. Tilat sijaitsevat osoitteissa Pietari Hannikaisen tie 3 ja Tolarintie 4. Tilojen varauksia voi tiedustella isännöitsijätoimistosta. Tilojen käytöstä peritään yhtiön hallituksen kulloinkin päättämä käyttökorvaus. Tilojen käyttäjien on noudatettava tiloja koskevia järjestyssääntöjä, jotka ovat tilan seinällä ja jaetaan käyttäjille avainten luovutuksen yhteydessä.. 18 Asukkaan käsikirja\n19 Yhtiökohtaiset erityissäilytystilat (moottoripyörätallit ym. vuokrattavat varastointitilat) Vuokrattavia varastotiloja voit tiedustella isännöitsijätoimistosta. Pohjois-Haagan Kiinteistöt Oy:llä on moottoripyörien ja mopojen säilyttämistä varten erityinen mopotalli osoitteessa Tolarintie 9. Paikkavaraukset tehdään isännöitsijätoimistosta. Paikoista peritään yhtiön hallituksen kulloinkin päättämä vuokra ja avaimista peritään panttimaksu, joka palautetaan, kun avaimet on palautettu. Mopotallilla on omat järjestyssäännöt, jotka on huomioitava sen käytössä. Säännöt ovat tilan seinällä ja ne jaetaan jokaiselle tilan avainten luovutuksen yhteydessä. Pohjois-Haagan Kiinteistöt Oy:llä on eräissä kohteissa vuokrattavia varastotiloja. Piha- ja leikkialueet Varhain keväällä ja myöhään syksyllä, kun maaperä on pehmeä ja märkä, nurmikot eivät kestä kulkemista eivätkä leikkimistä. Myös lumen peittämät nurmikot vaurioituvat, jos niiden päällä leikitään tai kuljetaan. Uuden vastakylvetyn nurmikon pitää antaa kasvaa rauhassa. Pensasalustat kovettuvat eivätkä toimi hyvin kasvualustana, mikäli niitä tallotaan. Pensaat vahingoittuvat myös, mikäli niiden kuori menee rikki tai oksia katkeaa. Piha-alueiden leikkivälineet on tarkoitettu pienille lapsille. Muita piha-alueen kalusteita ja varusteita ei ole tarkoitettu leikkivälineiksi. Vanhempien pitää neuvoa lapsille oikeat kulkureitit, leikkipaikat sekä oikeat tavat kulkea ja leikkiä. Pieniä lapsia ei pidä jättää ilman riittävää valvontaa. Leikkivälineiden kuntoa kannattaa seurata ja havaituista vioista pitää heti tehdä vikailmoitus. Lemmikkieläimiä ei saa viedä leikkialueille. Piha-alueiden roskaamista on vältettävä. Yhteispihat Joillakin tiheästi rakennetuilla alueilla voi olla useiden eri taloyhtiöiden käytössä olevia yhteispihoja, joiden hoito on järjestetty tapauskohtaisesti. Asukkaiden ja talotoimikunnan on tällöin esimerkiksi vikailmoitusten tekemistä varten hyvä selvittää, kuka vastaa niiden hoidosta. Tarvittavat tiedot saa esimerkiksi omasta isännöitsijätoimistosta. Liputus Kiinteistöyhtiö huolehtii liputuksesta tavanomaisina liputuspäivinä. Asukkaat voivat tiedustella isännöitsijätoimistosta juhla- tai suruliputusmahdollisuutta omien tarpeidensa mukaan. Asukkaan tilaamasta liputuksesta veloitetaan yhtiön hallituksen kulloisenkin päätöksen mukainen maksu. Hintatiedon saa isännöitsijätoimistosta. Suruliputuksesta ei veloiteta. Autopaikat ja ajo kiinteistöllä Autopaikkoja koskevat yleiset periaatteet Autopaikat voivat sijaita: n talon piha-alueella olevalla pysäköintialueella tai omalla pysäköintitontilla n talon autotallissa n talon autohallissa n alueellisen erillisen pysäköintiyhtiön hallitsemassa pysäköintitalossa, autohallissa tai pysäköintitontilla. Pysäköinti on sallittu vain tähän tarkoitukseen merkityillä alueilla. Muu pysäköinti on luvatonta. Pysäköintipaikat on tarkoitettu vain käytössä oleville ajoneuvoille. Hylättyjä tai käytöstä poistettuja ajoneuvoja tai niiden osia ei saa säilyttää kiinteistön alueella. Romuajoneuvojen poiston kustannuksista vastaa ajoneuvon omistaja. Myöskään ajoneuvojen pidempiaikainen seisottaminen kiinteistön alueella, vuokratuilla autopaikoillakaan, ei pääsääntöisesti ole sallittua. Pohjois-Haagan Kiinteistöt Oy:n pysäköintialueet on tarkoitettu vain henkilöautojen ja pienten pakettiautojen pysäköimiseen. Pysäköintiruutujen koko on yleensä 2,4-2,5 metriä leveä ja 5 metriä pitkä eikä ruutuun pysäköity auto kokonsa puolesta saa ylittää parkkiruudun rajoja ottaen lisäksi huomioon sen, että autojen väliin jää riittävä liikkumavara. Yhtiön autopaikkoja ei saa käyttää kuorma- tai asuntoautojen tai muiden vastaavien kuljetusajoneuvojen pysäköimiseen. Autopaikka voi olla varustamaton tai sähkötolpalla varustettu. Pysäköintialueella voi olla paikkoja autokatoksessa. Sähkötolppa on yleensä varustettu paikkakohtaisella kellolla. Jos kelloa ei ole, virrankulutusta on voitu rajoittaa niin, että sitä tulee sähkötolpille tiettyinä vuorokauden aikoina 19\n20 sykäyksittäin. Vuokranantajayhtiön omistamista varattavista autotalleista ja -paikoista peritään yhtiön hallituksen kulloisenkin päätöksen mukainen vuokra. Hinnat voivat vaihdella yhtiöittäin ja autopaikkojen tyypin mukaan. Varaukset tehdään isännöitsijätoimistosta. Jos pysäköintipaikat sijaitsevat alueellisessa erillisessä pysäköintiyhtiössä, paikkojen vuokrausmenettely voi vaihdella tapauskohtaisesti. Menettelyohjeet saat huoneistosi vuokranantajayhtiön isännöitsijätoimistosta. Pohjois-Haagan Kiinteistöt Oy:ssä VMY Takomotie 23:n, Hiomotie 14:n ja Hiomokuja 1:n autopaikat sijaitsevat Strömbergin Pysäköinti Oy nimisen pysäköintiyhtiön omistamassa pysäköintitalossa ja tonteilla. Pohjois-Haagan Kiinteistöt Oy:n asukkaat voivat varata paikat Pohjois-Haagan Kiinteistöt Oy:n isännöitsijätoimistosta. Pysäköintitalolla ja tonteilla on oma isännöitsijänsä ja huoltoyhtiönsä, jotka vastaavat niiden hoidosta. Autotallien ja autopaikkojen käytössä on otettava huomioon niitä koskevat vuokrasopimusehdot ja järjestyssäännöt. Pohjois-Haagan Kiinteistöt Oy:ssä vuokrattavien auto-paikkojen sekä autotallien ovien välittömän edustan puhtaanapito kesä- ja talviaikana (mukaan lukien lumen poisto) kuuluu sopimusten perusteella autopaikan tai tallin vuokraajalle. Kiinteistöyhtiön työjärjestyksessä nämä lumityöt, jotka sopimusperusteisesti kuuluvat käyttäjille, ovat työjärjestyksessä viimeisenä ja niitä tehdään, mikäli pysäköidyt autot eivät ole työn esteenä. Pysäköintialueille johtavien kulkuväylien ja pysäköintialueen ajoväylien lumityöt kuuluvat kiinteistöyhtiöille normaalilla tavalla. Autotallit Autotallit on tarkoitettu moottoriajoneuvojen ja niiden käyttöön välittömästi liittyvien tavaroiden säilytykseen. Autotallin käyttö muuhun tarkoitukseen on kielletty. Autotallissa ei suositella säilytettäväksi palavia nesteitä ja kaasuja ajoneuvon polttoainesäiliössä olevan polttoaineen lisäksi. Mikäli niitä säilytetään, on noudatettava enimmäismääristä annettuja viranomaismääräyksiä (polttoainetta enintään 60 litraa). Autohalli Autohallin avaimeen tai avainkorttiin voi liittyä panttimaksu, joka palautetaan, kun avain on palautettu. Autohalleissa ei jatkuvassa käytössä olevien moottoriajoneuvojen lisäksi saa säilyttää mitään, ellei nimenomaan toisin ole sovittu tai ilmoitettu. Vieraspaikat Vieraspaikat on tarkoitettu vain talossa vierailevien lyhytaikaiseen käyttöön. Moottori- ja sisälämmittimet Moottori- ja sisälämmittimien käytössä on otettava huomioon järjestyssääntöjen lisäksi mahdolliset kiinteistöyhtiö- ja talokohtaiset ohjeet, joita voit kysyä isännöitsijätoimistosta. Lämmittimien turhaa käyttöä on vältettävä, mutta moottorilämmittimen tarpeellinen käyttö on suositeltavaa, jos ulkoilman lämpötila alittaa viisi plusastetta. Älä koskaan jätä pistokelaatikkoon roikkumaan lämmittimen sähköjohtoa, kun se ei ole käytössä. Pistorasialaatikon kansi on aina pidettävä lukittuna. Huoltohenkilöstöllä on oikeus ottaa roikkuvat ja epäkuntoiset johdot talteen. Talteen otettujen johtojen palautusta voi tiedustella huoltohenkilökunnalta ja isännöitsijätoimistosta arkisin normaalina työaikana. Sisälämmittimien käyttö sähkötolpalla varustetulla autopaikalla voi olla kielletty, koska sähköjärjestelmä ei kestä niiden vaatimia tehoja. Sisälämmittimien käyttäjien on varmistettava isännöitsijätoimistosta, voiko sisälämmitintä käyttää. Samalla saa tiedon sisälämmittimen sallitusta tehosta. Luvaton pysäköinti Pysäköinti yksityisellä alueella ilman kiinteistön omistajan tai haltijan lupaa on kielletty. Pysäköintiä koskevat ehdot on esitetty liikennemerkeissä tai alueelle asetetuissa kylteissä. Kunnallinen pysäköinninvalvoja voi määrätä luvattomasti pysäköidyn auton haltijalle pysäköintivirhemaksun tai yksityinen pysäköinninvalvoja (operaattori) yksityisoikeudellisen valvontamaksun. Kiinteistön alueelle, erityisesti huolto- tai pelastusväylille, luvattomasti pysäköity auto on turvallisuusriski. Vaaraa tai pidempiaikaista haittaa aiheuttava luvattomasti pysäköity ajoneuvo voidaan tarvittaessa hinata pois ajoneuvon haltijan kustannuksella. Huoltoajo Tonteilla on moottoriajoneuvoilla sallittua vain ajo merkityille pysäköintipaikoille ja tieliikenneasetuksen mukainen huoltoajo. Tieliikenneasetuksen tarkoittamaa sallittua huoltoajoa ovat: n kiinteistön, sillä olevien rakennusten, tilojen ja laitteiden 20 Asukkaan käsikirja


Juuri uuden Villi cityvegaani-kirjansa julkaissut huippukokki hokee pontevasti yhtä sanaa:\nMausta, mausta, mausta!\nMausteilla kaivetaan kasvisten aromaattisuus esiin. Olipa keittiön pöydällä sitten munakoiso tai selleri, ruoan valmistus lähtee makuparien loihtimisesta juuri sen kasviksen herkullisuuden nostattamiseksi.\nSuola ja pippuri käyttöön. Ripaus laadukasta suolaa ja pari rouhaisua mustapippuria myllystä tuo pikantin lisän jokaiseen kasvisateriaan.\nHittitrio tutuksi. Timjamin, valkosipulin ja laakerin lyömätön liitto säväyttää monet paistokset ja keitokset. Makuhermoja kutkuttava kolmen kopla taipuu lähes kaikkien kasvisten kanssa.\nLämpimät mausteet framille. Kaneli ei ole tarkoitettu vain glögiin, vaan tuo syvyyttä niin sosekeittoihin kuin gratiineihinkin ympäri vuoden. Curry, chili, inkivääri, fenkoli ja anis hellivät kasvisruokien autenttista makua ja loihtivat huumaavia tuoksuja keittiöön.\nPihtailematta yrttien kimppuun. Kasvisruokiin saa heitellä ronskilla kädellä tuoreyrttejä. Esimerkiksi kirvelin, ruohosipulin ja rakuunan viettelevä liitto kruunaa monta ateriaa. Yrttejä voi poimia matkaan kaupan heviosastolta tai luonnon omasta supermarketista.\nLotraa kasviöljyillä. Seesami- ja pähkinäöljyillä voi näppärästi korostaa kasvisten makuja ja mehevöittää ruokia. Parhaiten öljyt säilyvät tummassa suljetussa lasipullossa, valolta suojattuna, viileässä.\nVilliinny väreistä. Kasvisruokaa saa syödä myös silmillä, sillä raaka-aineita löytyy kaikissa sateenkaaren väreissä. Urbaaneiltakin alueilta voi poimia lautaselle villiyrttejä ja antaa loppusilauksen annoksella vaikkapa kauniilla orvokkikoristelulla.\nTaustakuva: Tommi Anttonen


Kangasmerkit yrityksille - Haalarimerkit, kangasmerkit, kaulanauhat ja pinssit\nEtusivu - Brodeeratut Kangasmerkit - Kangasmerkit yrityksille\nKangasmerkit ovat helpoin tapa yksilöidä työvaatteet. Saman aineiston pohjalta\nvoidaan tehdä samoilla materiaaleilla ja väreillä selkämerkit, hihamerkit ja rintamerkit.\nValitse ammattitaitoinen toimittaja, jolla on tarpeeksi kokemusta merkkien valmistamisesta, näin vältyt ikäviltä yllätyksiltä. Promler ja HEF ovat toimittaneet kangasmerkkejä jo yli 20 vuoden ajan.\nLaadusta tinkimättä ja selkeä hinnoittelu. Promler käyttää kangasmerkkien valmistamiseen ainoastaan parhaita mahdollisia materiaaleja. Hinnoittelu on tehty selkeäksi. Hinnaston hintoihin ei tule enää mitään muita kuluja.\nHaalarimerkin valinta, värit, koko ja muut tiedot\nMusta ja valkoinen pehmeä fleece, sekä muovinen tukikangas sisältyvät hinnaston hintoihin. Saat myös valita kangasmerkin silitettävällä liimapinnalla (+0,14 €/merkki), tai velcro-tarralla (yksipuolinen velcro+0,32 €/merkki, kaksipuolinen velcro 0,49 €/merkki). . Merkit voidaan tehdä myös ilman tukikangasta, jolloin niistä saadaan kevyemmän oloiset.


Kilpailuun valmistautuminen-Valmentaja-Kilpailunomainen harjoittelu – SportFocus on nyt Cope!\nOivaltaa kilpailunomaisen harjoittelun merkitys\nTarkastella omassa valmennuskokonaisuudessa toteutetun kilpailunomaisen harjoittelun laatua ja määrää.\nOppia toteuttamaan kilpailunomaista harjoittelua mahdollisimman todenomaisesti niin fyysisesti kuin psyykkisesti.\nRiittävä ja taitava kilpailunomainen harjoittelu on yksi parhaimmista tavoista varmistaa, että urheilija onnistuu suorituksissaan tavoitteiden mukaisesti oikeina hetkinä.\nKilpailunomaisen harjoittelun tulee muistuttaa oikeaa kilpailutilannetta myös psyykkisesti: on osattava toistaa samat vaatimukset, paineen tunne ja muut tunnetilat, joita oikeassakin kilpailussa vaaditaan ja tapahtuu.\n”Jos haluat voittaa, sinun on harjoiteltava kyllästymiseen asti treeneissä voittajuutta!”\nJos haluat osata sietää epäonnistumisia, sinun tulee väistämättömien epäonnistumisten hetkillä harjoitella niiden sietämistä tietoisesti!\nToteuta ensin Tehtävä 1, jossa vertaillaan lajin harjoitus- ja kilpailutapahtumia keskenään.\nSiirtykää sitten Tehtävään 2, jossa toteutetaan kilpailunomaista harjoittelua ennen tulevaa kilpailutapahtumaa arvioiden samalla, kuinka hyvin pystytään jäljittelemään todellista kilpailutilannetta.\nJaa urheilijoille harjoituslomakkeet, joihin kukin kirjaa kilpailunomaisen harjoittelunsa toteutumisen.\nJärjestä urheilijoille paljon mahdollisuuksia kilpailunomaiseen harjoitteluun.\nKun sopiva aika on kulunut, kokoontukaa tarkastelemaan, minkälaisia havaintoja urheilijat ovat tehneet ja miten hyvin kilpailunomainen harjoittelu on vastannut todellisten kilpailujen piirteitä.\nPidemmällä aikavälillä tarkastelkaa, miten tehokas kilpailunomainen harjoittelu vaikuttaa urheilijoiden kilpailuissa suoriutumiseen.\nHarjoitelomake tehtävään 1: Kilpailunomaisen harjoittelun analyysi omassa lajissa\n1 file(s) 657.90 KB\nHarjoitelomake tehtävään 2: Kilpailunomaisen harjoittelun seurantalomake\n1 file(s) 662.46 KB\nTavoitteena on tarkastella, kuinka kilpailunomaista ja kuinka paljon kilpailunomaista harjoittelua urheilija tai joukkue suorittaa.\nPohdi itse tai mielellään yhdessä urheilijoiden kanssa miten alla mainitut tilanteet eroavat toisistaan tai ovat samankaltaisia lajin harjoituksissa ja kilpailuissa.\nLisäksi pohditaan/kirjataan, millä erityisillä tavoilla harjoittelussa pyritään huomioimaan se, että kilpailunomaista harjoittelua tapahtuu kyseisen asian kohdalla.\nEsimerkiksi seuraavia asioita (valitse kaikki tai haluamasi, käytä halutessasi harjoitelomakkeita) voidaan tarkkailla ja arvioida asteikolla 1-5 (1 = ei vastannut todellista kilpailutilannetta, 5 = vastasi melko täydellisesti todellista kilpailutilannetta):\nFyysisen suoritusympäristön kilpailunomaisuus, kuten suorituspaikka, valaistus, sää jne.\nVälineiden ja vaatetuksen jne. kilpailunomaisuus\nAjankohdan kilpailunomaisuus, esimerkiksi vuorokauden aika\nHarjoituksen keston kilpailunomaisuus, esimerkiksi suorituksen kokonaiskesto, tauot jne.\nYleisön ja muiden vastaavien tekijöiden, esimerkiksi vastustajat, tuomarit, kuulutukset jne. kilpailunomaisuus\nSuoritukseen valmistautumisen kilpailunomaisuus, valmistautumisrutiinien noudattaminen, olotilat ja tunteet, joita tavallisesti kokee valmistautuessa hyvin kilpailuun\nPsyykkisen suoritustilan kilpailunomaisuus, kuten kokiko urheilija todellisessa kilpailussa tavallisesti hyväksi kokemiaan tunteita, tuntemuksia, ajatuksia ja olotiloja?\nKilpailun jälkeisen toiminnan, olotilojen ja ajattelun kilpailunomaisuus\nJokin muu lajinomainen, merkittävä tekijä\nLajiharjoitus Kilpailu Kilpailunomaisen harjoittelun keinot\nSuoritustapahtuman kesto Noin 2 tuntia Suomessa 30-60min Pidetään myös lyhyitä treenejä.\nToistojen määrä 50-100 suoritusta, kolmesta viiteen toistoa kutakin max. 10 suoritusta, yksi toisto/suoritus Tehdään kilpailunomaisesti yksittäiset suoritustoistot peräkkäin.\nKilpailunomaisen harjoittelun seuranta\nTulosta urheilijoille harjoitelomakkeet. Voit myös vaihtoehtoisesti vain kysellä urheilijoilta arvioita harjoituksen kilpailunomaisuudesta. Harjoitusvaiutus on kuitenkin yleensä huomattavasti merkittävämpi, jos arviot kirjataan lomakkeeseen useamman kerran.\nUrheilijat merkitsevät harjoituslomakkeeseen vasempaan laitaan päivämäärän aina, kun ovat harjoitelleet kilpailunomaisen harjoituksen.\nSamalla urheilijat arvioivat kilpailunomaisen harjoittelun toteutumista ja onnistumista jokaisen tai valmentajan kanssa yhdessä sovittujen tekijöiden suhteen asteikolla 1-5 (1 = ei vastannut todellista kilpailutilannetta, 5 = vastasi melko täydellisesti todellista kilpailutilannetta).\nKun tavoitteena olevat kilpailut lähestyvät, urheilijat ja valmentaja voivat harjoituslomakkeen avulla arvioida, onko kilpailunomainen harjoittelu riittävää, jotta kilpailutilanne ei tule tuomaan esiin mitään yllättäviä, suorituskykyä fyysisesti tai psyykkisesti vaarantavia tekijöitä.\nJatkossa pyri yhdessä urheilijoiden kanssa luomaan heille mahdollisimman paljon mahdollisimman kilpailunomaisia tilanteita kaikilta yksityiskohdiltaan, jotta urheilijat pääsevät riittävästi harjoittelemaan toiminnan ja ajattelun säätelyä!\nPienillä yksityiskohdilla, kuten todellisessa kilpailuasussa kaikkia yksityiskohtia myöten harjoittelulla tai tietyllä tavalla jännittävien katsojien paikalla ololla, voi olla hämmästyttävän suuri merkitys siihen, että urheilija todella kokee oikean kilpailun tuottamia olotiloja ja pääsee siten harjoittelemaan niiden hallintaa.\nUrheilijat tottuvat kilpailutilanteisiin, jolloin tunteiden säätely on helpompaa ja suoritusvarmuus lisääntyy.\nUrheilijat havainnoivat, missä kilpailutilanteeseen liittyvissä asioissa he kaipaavat vielä harjoitusta, ja oivaltavat, että myös psyykkistä puolta voi ja tulee harjoitella. Harjoittelun tuloksena kilpailemisen taidot paranevat.\nUrheilijoiden itseluottamus ja motivaatio kehittyvät, kun he oivaltavat, että hankalammaltakin tuntuvia tilanteita pääsee harjoittelemaan, eikä kilpaileminen tunnukaan enää vaikealta niissäkään kohdin, joissa se on voinut siltä tuntua.\nTavoitteena on oivaltaa ja kokeilla yksityiskohtaisen ja riittävän kilpailunomaisen harjoittelun merkitystä ja vaikutusta kilpailuissa onnistumiseen ja siellä koettavien tunteiden säätelyyn.\nHarjoitteessa urheilijat ensin vertailevat, millä tavoin harjoitus- ja kilpailutilanteet omassa lajissa eroavat toisistaan. Tämän jälkeen toteutetaan kilpailunomaista harjoittelua niin, että urheilijat arvioivat, kuinka hyvin he kokevat aitoja kilpailunomaisia elementtejä harjoittelussa.


Sivusto yhä päivittämättä - phpBB Suomi\nEtusivu phpBB tuki phpBB 3.1 tuki\nSivusto yhä päivittämättä\nLiittynyt: 23 Marras 2007, 17:40\nViesti Kirjoittaja ADdoctor » 23 Tammi 2018, 16:25\nJuuh, niin siinä kuitenkin kävi, että joulu tuli ja uusi vuosi alkoi. Enkä ennättänyt päivittää phpBB 3.1.3 foorumiani kuten piti tehdä. Olinhan jopa varmistanut, että apujakin löytyisi, sillä operaatio on tuskallisen monimutkainen, jos edes onnistuukaan.\nNiin tässä sitä ollaan vähän sairasteltua ja uudessa vuodessa. Hyvin näkyy foorumi toimivan edelleenkin. En tarkoita hyökkäyksiä netistä, sillä niitä riittää kyllä sivustoni WordPress pääsivustolla. Tämä phpBB foorumi on sitävastoin saanut olla rauhassa. Ja kumma kyllä siellä on ollut jonkln verran toimintaakin, siis asiakkaita.\nJos tässä nyt kunnossa pysyy ja aikaa olisi, niin saattaisi taas harkita sen päivittämistä uudempaan versioon. Vieläkö se onnistuisi? Kuinkahan mittavat valmistelut pitää edeltä tehdä? Vieläkö sieltä saa tukea tällaiselle mielettömälle operaatiolle?\nRe: Sivusto yhä päivittämättä\nViesti Kirjoittaja Pettis » 23 Tammi 2018, 19:09\nKyllähän ainakin täällä phpBB Suomessa vastaillaan viesteihin, jos ongelmia tulee. Mitään takuutahan ei voi antaa että täältäkään se ratkaisu aina löytyy.\nPäivitykseen kannattaa valmistautua ihan sillä, että käy päivitysohjeet kertaalleen läpi ja katsoo että on tarvittavat tiedostot valmiina. Lisäksi kannattaa ottaa varmuuskopiot nykyisestä foorumista.\nViesti Kirjoittaja ADdoctor » 26 Tammi 2018, 18:54\nNyt on ladattuna 3.1.3 to 3.2.2 tiedostot. Lisäksi varmuuskopio foorumista omalle koneelle. Jälkimmäisen siirrän kyllä hiukan eri nimisenä ennen asennuksia palvelimelle, koska siitä saa nopeasti nimen muuttamalla - heti - muutettua takaisin toimivan foorumin jos asennus ei johda tuloksiin.\nOhjeen ymmärrän niin, että em. paketista otetaan vain install ja vendor tiedostot ja asennetaan sellaisenaan palvelimelle foorumin kansioon. Meneekö se noin? Eikö niitä muita ollenkaan tarvita? Asennusta yritän sunnuntaina tai ensi viikolla.\nViesti Kirjoittaja ADdoctor » 29 Tammi 2018, 15:39\nPettis: Oletko siellä paikalla? Tuossa edellä kyselin, onko minulla nyt oikeat ja riittävät eväät päivitykseen.\nViesti Kirjoittaja Pettis » 30 Tammi 2018, 23:22\nVain install ja vendor -hakemistot ovat pakollisia. Ne laitetaan sinne foorumin tiedostokansion juureen.\nViesti Kirjoittaja ADdoctor » 02 Helmi 2018, 19:46\nPäivitys ei onnistunut ainakaan ensimmäisellä yrittämällä. Tässä kuva, johon asennus pysähtyi. Tietokanan päivitykseen lataus ei enää mennyt.\nhttp://i227.photobucket.com/albums/dd22 ... ys%201.jpg\nJa tässä kuva lopputuloksesta install-tiedoston poistoin jälkeen:\nhttp://i227.photobucket.com/albums/dd22 ... ys%202.jpg\nYritin tehdä niin kuin update ohje kulloinkin sanoi. Latasin updaten lataukseen lähettämät tiedostot ja purin ne (vaikeuksin jälkeen). Asensin uudet updaten lähettämät siten, että ne korvasivat siellä ennestään olevat. Eikö se niin ollut tarkoitus? Mutta sen jälkeen sitten ei enää asennus jatkunut.\nMissähän meni vikaan. Mitä ehdotat?\nUpdate lähetti koneen ladattuihin tiedostoihin tiedoston update_archive_1517587881_5a748da9d6bad.tar. Kai se oli oikea? Sitä siis käytin.\nViesti Kirjoittaja Coder » 03 Helmi 2018, 04:49\nKorjaantuko ongelma jos pakotat selaimesi lataamaan sivuston kokonaan uudestaan? CTRL+F5\nSelain saattaa käyttää vanhaa tyylitiedostoa välimuistista jolloin sivu näyttää tuolta.\nViesti Kirjoittaja ADdoctor » 04 Helmi 2018, 15:37\nKiitos Coder! En olisi uskonut, mutta niin oli. Hyvä, että laiton kuvan 2. Minusta tilanne näytti toivottomalta. Välimuistin tyhjennyksen jälkeen sivusto näkyi ja pikakokeilun mukaan toimi kunnolla. Ainoastaan luettu-lukematon merkintä puuttui pallokuvioista.\nOlisi hyödyllistä tietää, miten tuo noin meni. Miksi asennus ei tehnyt sitä sen viimeistä vaihetta vaan pysähtyi kuvan 1 tilanteeseen?\nTässä sivusto, näytääkö olevan OK:\nhttps://www.neptunet.net/neptunet-fooru ... c5d44c9e71\nLISÄYS: Näyttääkin siltä, että on tehtävä lisätöitä. Siellä lukee Upgrade incompete ja ohjeita. - Tämäkin selvisi sikäli, että uusin versio ei ole vilä tuossa ladatussa päivityksessä 3.1.3 - 3.2.2. Uusin on päivätty viime kuulle. Se pitää varmaan sitten myös asentaa. Ladattu on, mutta nyt on saatava taas aikaa ja rohkeutta. :lol:Toivottavastui tämä nykyinen toimii jotenkuten. Varalla on palvelimella alkuperäisen kopio.\nViesti Kirjoittaja Coder » 06 Helmi 2018, 11:27\nKuva 1 haluaa että lataat päivitetyt versiot vanhoista tiedostoista palvelimelle korvaamaan vanhat tiedostot.\nJa antaa sinulle kaksi vaihtoehtoa, joko itse lataat tiedostot omalle kovalevylle, purat, siirrät palvelimelle tai sitten asennustiedosto tekee sen itse käyttäen sinun FTP tunnuksia.\nSen jälkeen kun tiedostot on siirretty palvelimelle niin asennus tarkistaa onko tiedostot oikein ja jatkaa päivitystä.\nEli voit painaa tarkista uudelleen ja sitten jatka päivitystä nappeja tuosta kuvasta 1 niin sitten sen pitäisi jatkaa päivitystä.\nVai mitä ohjeita se sitten sinulle antaa siitä keskeytyneestä päivityksestä?\nViesti Kirjoittaja ADdoctor » 06 Helmi 2018, 13:47\nCoder: Käytin siis tuota metodia, että latasin itse tiedostot koneeseen, purin ne ja siirsin palvelimelle siten että korvasivat entiset.\nSiis en tiedä olisiko kysessä keskeytynyt päivitys, vaiko pelkästään toteamus, että päivitys ei ole vielä uusin. Siellä oleva ohje on linkki phpBBn päivityssivuille, josta voi ladata uusimman version. Tämä phpBB3-niminen on siis minulla jo ladattuna (purkamattomana) omaan koneeseen. Nyt vielä tarvitsen ohjeen, miten eteenpäin, koska kyseessä ei ole enää xxx to xxx tyyppinen päivitys. Juu ja tuota aikaa...\nViesti Kirjoittaja ADdoctor » 07 Helmi 2018, 15:44\nKyllä se taitaa olla niin, että päivitys on kesken. Tässä kuva, joka minusta osoittaa että päivityksen viimeistä vaihetta tietokannan päivitystä ei ole tapahtunut:\nhttp://i227.photobucket.com/albums/dd22 ... kistus.jpg\nJos katsotte kuvan yläreunaan, niin siellä on myös jokin asennuksen havaitsema virhe. Se korjaaminen ei taida minulta noin vain onnistua.\nMitähän nyt olisi parasta tehtä? Aloitanko uudelleen puhtaalta pöydältä saman päivityksen vai ryhdynkö korjaamaan nyt käytössä olevaa asennusta? Miten sen tietokanan päivityksen saisi aikaan? Jos vastauksenne viipyy, niin on pakko palauttaa foorumi alkutilaansa. Yksi asikas jo valitti, että foorumi ei toimi, vaikka itselle päin toimiikin. Missähän olisi ohje, jos päivittää suoraan uuteen versioon, ei siis käyttämäni xxxx to xxxx systeemin mukaan?\nSorry kaverit! Arvasin, että ei tämä läpihuutojuttu ole.\nViesti Kirjoittaja Coder » 08 Helmi 2018, 18:05\nLataa uusimmasta versiosta install ja vendor kansio palvelimelle.\nAvaa /install kansio nettiselaimella ja valitse päivitä tietokanta.\nJos tiedostot on päivitetty oikein ja vain tietokantapäivitys puuttuu niin silloin tuon pitäisi toimia.\nViesti Kirjoittaja ADdoctor » 10 Helmi 2018, 14:35\nKiitos Coder! Ei onnistunut vieläkään. install-kansiosta ei pääse suoraa tietokannan päivitykseen. Pitää ensin päivittää tiedostot. Ja kun sen tekee tulee virhesanoma "The file differ failed to open Array." Ja pitkä luettelolista. On minulla siitä kuvakin, mutta se ei auttane mitään. Tuota virhettä ei ollut aikaisemmilla yrityksillä.\nFoorumi on taas palautettu varmuuskopioonsa. Arvelen, että päivitys ei onnistu nyt jatkamalla tätä asennusta. Pitänee alkaa alusta uudelleen. Mitä arvelet, olisiko syytä nyt kokeilla ns. normaalia päivitystä? En vain oikein tahdo löytää ohjeviidakosta juuri siihen pätevää ohjetta. Ja voiko 3.1.3 päivittää uusimpaan siten? Se on kuitenkin erilainen päivitystapa kuin tämä ns. automaattisen päivityksen ohje.\nViesti Kirjoittaja Coder » 10 Helmi 2018, 19:50\nJos suoraan päivittää 3.1.x -> 3.2.x niin sitten teet tämän ohjeen mukaan, https://www.phpbb.com/support/docs/en/3 ... upgrade31/\nEli ensin ota varmuuskopio tiedostoista ja tietokannasta, sitten poistat kaikki tiedostot ja kansiot paitsi alla olevat palvelimelta.\nJa sitten lataat kaikki paitsi yllä olevat tiedostot phpBB 3.2.2 paketista palvelimelle ja avaat install kansion nettiselaimella ja valitse päivitä vain tietokanta.\nViesti Kirjoittaja ADdoctor » 11 Helmi 2018, 14:58\nKiitos jälleen Coder! Nyt se onnistui, tosin siinä piti klikkailla ennen kuin pääsin oikeaan kohtaan. Nyt toimii pääosin. Ainoa ongelma on nyt se, että foorumi on vain osittain suomenkielinen. Siellä on painonappeja englanniksi, hallintatiedot, Options tiedot, postauksien lähettäjien tiedot englanniksi jne. Miten nämä saisi korjattua eli ajan tasalle?\nFoorumi on käytettävissä, joten voit todeta itse kieliongelman:\nBW Huomasin noita lataillessa, että phpBB foorumikokonaisuus oli kasvanut entisestään. Ennen sen fyysinen koko oli n. 15 MB, nyt se ylittää n. 22-23MB.\nNiiden omat ohjeet ovat paikoitellen mutkikkaat ja epäloogiset. Tästä päivityksestäkin oli hiukan erilaisia ohjeita (mitä poistetaan ja mitä jätetään). Sinun ohjeesi on sellainen selkeä kuten niilläkin pitäisi olla. Muistan kuin aikoinaan harmitti niiden polveilevat ohjeet. Niin tein suomeksi niistä kuvineen oman version sivuilleni. Se oli aikoinaan varsin luettukin. Mutta kun ajat muuttuivat, niin sitä ei enää tarvittu ja poistin sen - jo kauan sitten.\nPalaa sivulle “phpBB 3.1 tuki”


Asiantuntija-aamupäivä - Miten palvelu- ja tuoteinnovaatio kaupallistetaan? Tickets, Fri, Feb 28, 2020 at 9:00 AM | Eventbrite\nAsiantuntija-aamupäivä - Miten palvelu- ja tuoteinnovaatio kaupallistetaan?\nRatkaisutoimisto Seedi - Miten palvelu- ja tuoteinnovaatio kaupallistetaan?\nAsiantuntija-aamupäivä - Miten palvelu- ja tuoteinnovaatio kaupallistetaan? at NewCo Helsinki\nErätauko - dialogimenetelmän fasiltoija koulutus\nFri, Mar 13 8:15 AM\nTIIMI MURROKSESSA - Miten työ ja johtaminen muuttuvat lähivuosina?\nDipoli (Aalto-yliopiston päärakennus), Espoo\nEmpatiaa ja tunneälyä brändin rakentamiseen\nVisuaalisuudella voimaa fasilitointiin\nBarona Oy, Helsinki


66 m² Nevatie 9, 01380 Vantaa Rivitalo 3h myynnissä - Oikotie 16191849\nMyytävät asunnot Vantaa Kuusikko Nevatie 9, 01380 Vantaa\n339 000 €●66 m²\nNevatie 9, Kuusikko, Vantaa●2-3h, k, s, terassi\nHyväkuntoinen, uudenveroinen (2019) huoneisto erinomaisella sijainnilla!\nNevatie sijaitsee arvostetulla Kuusikon alueella.\nSijainti on turvallinen ja rauhallinen, mutta silti kaikki\nmonipuoliset palvelut ovat lähellä.\nTilat ovat käytännöllisesti yhdessä tasossa ja keittiö/ruokailutila ja olohuone muodostavat\nyhtenäisen tilan ja huonekorkeus luo upeaa tilan tuntua.\nHuoneistossa on tällä hetkellä 1 makuuhuone, mutta tarvittaessa voit helposti muuttaa huonejärjestystä ja lisätä myös toisen makuuhuoneen/työtilan. Asumismukavuutta lisäävät upea, lasitettu terassi, ilmalämpöpumppu sekä hyvin hoidettu oma piha.\nAsumiskustannukset ovat edulliset ja arkea helpottavat hyvät säilystilat sekä huoneistolle kuuluvat 2 autopaikkaa.\nNevatie 9, 01380 Vantaa\n2-3h, k, s, terassi\nJääkaappi/pakastin, induktioliesi, astianpesukone, mikroaaltouuni\nSuihku, suihkuseinä, sähkösauna, pesukoneliitäntä, lattialämmitys\nPihateiden asfaltointi 2020-2021\nYhtiön rakennukset ovat valmistuneet vuonna 2019, eikä tarvetta huomattaviin kunnossapito- ja muutostöille ole ollut.\nKuusikon peruskoulu (etäisyys n. 0.74 km), Hakunilan päiväkoti (etäisyys n. 2.09 km), K-Market Heikinlaakso (etäisyys n. 1.81 km), Hakunilan terveysasema (etäisyys n. 1.91 km), Hakunilan kirjasto (etäisyys n. 2.14 km)\nJarkko Heiskanen, Kiinteistönvälittäjä, Lkv, KiAT, kaupanvahvistaja p. 050 536 70 57 jarkko.heiskanen@kiinteistomaailma.f\n5 136,36 € / m2\nPääomavastike 3,02 €/ velallinen m2.\nAsunto Oy Vantaan Nevatie 9\nLija-auto (etäisyys n. 0.23 km), Juna-asema Tikkurila (etäisyys n. 2.5 km)\n2 autopaikkaa sähköpistokkeella\nTekninen tila, jätekatos. Jokaiseen huoneistoon kuulu varasto: A, B, C, D, E, ja F puolilämmin varasto. G, H ja I erillinen kylmä ulkovarasto.\nPuh: +35850 536 7057\nVantaa Sipoo Helsinki Kerava Tuusula Espoo Järvenpää Nurmijärvi Kauniainen Pornainen Porvoo Hyvinkää Kirkkonummi Vihti Mäntsälä Askola Pukkila\nTikkurila Jokiniemi Hakkila Kuninkaala Hakunila Viertola Hiekkaharju Itä-Hakkila Vaarala Simonkallio Maarinkunnas Simonmetsä Kuninkaanmäki


Tutustu Farmarin lähiruokatorin tarjontaan lähemmin\nFarmari- näyttelyt järjestetään ensiviikolla eli aivan pian, 14.-17.6.2017 Seinäjoella.\nFarmaritarjontaa avasinkin jo kädentaitojen osalta aiemmin tässä postauksessa (linkki).\nTapahtumassa on esillä todella monen kirjava kattaus\nMielenkiinnolla olemme lähdössä katsomaan niin eläimiä kuin muuta oheistoimintaa.\nNyt keskityn raottamaan hieman, mitä löytyykään tapahtuman yhteydessä olevalta lähiruokatorilta.\nMe SObloggajat saimme maistiaisia osalta lähiruokatorin yrittäjiltä ja yllä näistä maistiaisista kuvia linkkien kera.\nLisäksi kerron teille vähän enemmän, mitä mm. Lakeuden Highland alueella tarjoaa.\nMikä on Lakeuden Highland?\nLakeuden Highland on Jalasjärven Luopajärvellä toimiva tila, jossa on ollut vuodesta 2007 highland- rotua ja 2012 vuodesta lisäksi myös suomenlampaita.\nKaikki naudoista ja lampaista tuotettu liha myydään tilalta suoraan kuluttajille ja ravintoloille. Lisäksi muutamasta jälleenmyyntipisteestä saa mm. säilykkeitä( Juustoportti Jalasjärvellä, Lähipuoti Kurikassa, Kyläpuoti Luhalahdessa).\nMitä heillä on tarjolla Farmarissa?\nFarmarialueella sijaitsevalle osastollensa Lakeuden Highland tuo myyntiin highlandnaudanlihasta valmistettuja lihapiirakoita ( myös gluteenittomana),\nkermaista lihakastiketta säilykkeenä sekä\npalapaistisäilykkeitä highlandlihasta ja\nMissä pääsee syömään Lakeuden Highlandin lihasta valmistettua ruokaa?\nHeidän tuottamaansa lihaa on Farmarin aikana tarjolla mm. Farmarialueella Fazerin ruokapisteellä, Elinkeinotalo Trahteerin ruokalassa sekä Lakeus hotellin yhteydessä toimivassa Matador- ravintolassa.\nMissä muualla Lakeuden Highlandin Kirsin ja Arton voi tavata?\nLihakarjakehässä on haastattelu ke 14.6. klo 16.30 ja grillausnäytöksessä Maa- ja metsätalousministeriön ja Farmarin yhteisellä Grillausteltalla pe 16.6. klo 15.00.\nLakeuden Highlandissa nautojen kasvatus perustuu ulkokasvatukseen ympäri vuoden sekä heinäkasviruokintaan.\nViljaa he käyttävät ainoastaan vieroitetuille vasikoille muutaman kuukauden( ikää silloin n.7-9kk). Tämän jälkeen eläimet kasvatetaan kesällä laitumella ja talvisin käytössä säilörehu, kuivaheinä, kivennäiset ja vitamiinit.\nKasvunopeus tällä rodulla on hidas ja sonnit saavuttavat teuraskypsyyden vasta n.2,5- 3 vuoden iässä. Teuraaksi menevät eläimet Arto ja Kirsi kuljettavat itse karjavaunulla pienteurastanolle.\nLiha on usein vähärasvaista , tummaa ja maku vivahtaa riistaan.\nLampaat kasvatetaan kesät ulkona ja talvet ne viettävät kylmälampolassa. Lampaiden ravinto on hyvin samankaltainen kuin naudoilla. Omilla pelloilla viljelty kauraa ja hernettä he käyttävät jonkin verran kevättalvella imettäville sekä tarpeen mukaan myös kasvaville.\nNiin emolehmät kuin uuhetkin imettävät itse jälkeläisensä ja vieroitus voi joskus tapahtua jo emon toimesta ennen kasvattajien tekemää vieroitusta.\nLuopajärveltä heidän tilansa yhteydestä löytyy pieni myymälä, josta raakalihat myydään lähinnä pakasteina.\nlauantaisin klo 11-14 ( juhannusviikolla la suljettu ja avoinna torstaina klo 15-19)\nLisäksi heidän tilallaan järjestetään silloin tällöin grillauspäiviä, niistä lisää nettisivullaan.\nfacebookista täältä (linkki)\nFarmarin Makualueelta lähiruokatorilta löytyvät muun muassa seuraavat yritykset:\nMarika Koskimäki- Ketelän kalligrafiatyö Farmarissa


Iloa Ja Unelmaa: huhtikuuta 2011\nAjattelin esitellä teille vähitellen kotiamme. Paljon on vielä keskeneräistä, kalusteita hankkimatta tai jokin paikka huoneessa kaipaisi muutosta, mutta toisaalta mukavampi laittaa kotia pikku hiljaa niin on sitten pidemmäksi aikaa jotain mitä suunnitella ja odottaa.\nEnsimmäisenä pääsette tutustumaan keittiöömme, johon ihastuin heti kun kävimme katsomassa tätä asuntoa. Kaikki kiinteät kalusteet ovat olleet keittiössä valmiina, emme ole remontoineet tai uusineet mitään. Keittiö on remontoitu 90-luvun puolessa välissä ja ensimmäistä kertaa käydessämme huomasin, että kalusteet ovat Topi-keittiön. Lasivitriinistä olen unelmoinut aina ja nyt sellaisen vihdoinkin sain! Tykkään Mariskooleista, joita onkin kerääntynyt vähitellen aika paljon (miehen mielestä tarpeeksi paljon). Arkikäytössä meillä on Iittalan 24h lautaset ja mukit sekä muumimukit ja lautaset, vähän juhlavampiin hetkiin laitan Teeman keltaista/tumman sinistä ja Paratiisi-sarjan astiastoa pöytään.\nLasivitriini ja senkki\nYhä hengissä oleva Rahapuu\nIittalan Kivi-lyhdyt ja Aallon kynttilälyhdyt tarjottimella\nPentikin astiapyyhe ja Luhdan käsipyyhe\nPieni, neljän hengen ruokapöytä\nIittalan Paratiisi-sarjan kulho\nMuistathan, ettei kuvia kopioida ilman lupaa!\nLähettänyt Emppu klo 14.43 2 kommenttia:\nLähettänyt Emppu klo 13.53 Ei kommentteja:\nLähettänyt Emppu klo 15.16 Ei kommentteja:\n... seuraamaan Iloa Ja Unelmaa-blogiani!\nOlen 29-vuotias äiti reilun vuoden ikäiselle tytölle sekä vaimo miehelle, jonka kanssa olemme kulkeneet yhteistä matkaa jo 12 vuoden ajan.\nPitkän pohdinnan jälkeen päätin ruveta pitämään blogia, johon voin tallentaa ideoita ja ajatuksia oman kodin sisustamisesta sekä kertoa lapsiperheen elämästä kommelluksineen. Aikoinaan kirjoitin monet päiväkirjat täyteen kannesta kanteen, mutta lapsen syntymän myötä oma, kallisarvoinen aika on kovin vähäistä, jolloin tällaisen virtuaalisen blogin ylläpitäminen on helpompaa ja nopeampaa.\nBlogien maailmaan eksyin viime syksynä, jolloin etsin sisustusideoita uuteen vuokra-asuntoomme. Muutimme isoon kolmioon, jossa tilaa on meidän näkökulmastamme jopa 84 neliötä. Vuokralla asumisesta johtuen sisustamiseni on varsin pienimuotoista kohdistuen enimmäkseen tekstiileihin, kalusteisiin ym.\nUnelmoin ikiomasta kodista, jota saisi laittaa ja kaunistaa niin paljon kuin vain ikinä haluaisi. Omasta pihasta, omasta nurmikosta. Olemme mieheni kanssa kuitenkin sen verran mukavuuden haluisia, että jos tulevaisuudessa ostamme oman kodin, se tulee luultavimmin olemaan rivitaloasunto. Omakotitalo olisi mahtava, mutta se vaatisi asukkailtaan korjaus- ja remontointitaitoja. Mies kun ei ole remontoijatyyppiä enkä minä ole kovinkaan kätevä käsistäni, täytyy unelmillekin asettaa rajansa. Mutta tuon unelman toteutumista odotellessa aion nauttia tämän hetkisestä asunnostamme ja tehdä tästä kodin, jossa meillä on hyvä olla ja elää.\nToivon, että viihdyt blogini parissa ja innostut kommentoimaan kirjoituksiani!\nLähettänyt Emppu klo 16.15 2 kommenttia:


29.11.2008 Suomen Koripalloliiton valtuusto kokoontui lauantaina Lahdessa. Kokouksessaan valtuusto mm. hyväksyi vuoden 2009 talousarvion ja vuosisuunnitelman. Liiton yhtenä tavoitteena on kolmen prosentin kasvu lisenssipelaajien määrään.\nKoripalloliiton talousennuste vuodelle 2008 näyttää lievästi positiivista tulosta. Vuonna 2007 liitto teki 175 000 euroa ylijäämäisen tuloksen. Liittovaltuuston hyväksymä vuoden 2009 talousarvio on suuruudeltaan 3,5 miljoonaa euroa ja tähtää 34 000 euron ylijäämään.\n- Kuluva vuosi on ollut meille kohtuullisen hyvä. Lisenssimäärät ovat lievästi kasvaneet ja menestystäkin on tullut. Maajoukkueiden kirkkaimpina saavutuksina voi mainita 16-vuotiaiden tyttöjen nousun Euroopan A-divisioonaan sekä miesten maajoukkueen voiton Serbiasta, kertasi liiton puheenjohtaja Curt Lindbom kuluvaa vuotta.\n- Ensi vuonna tavoittelemme kolmen prosentin kasvua lisenssimääriin, joka on maltillinen tavoite, mutta samalla haasteellinen vallitsevassa taloudellisessa ympäristössä. Lisäksi pyrimme mm. seurayhteistyön parantamiseen. Lähtökohdat ensi vuodelle ovat hyvät, mutta vain yhteen hiileen puhaltamalla voimme päästä yhteisiin tavoitteisiimme, Lindbom peräänkuulutti.\nLiiton nykyinen lisenssipelaajien määrä on reilut 16 000.\nLiittovaltuuston kokouksessa oli kutsuttuna paikalla Olympiakomitean valmennuksen johtaja Kari Niemi-Nikkola. Puheenvuorossaan Niemi-Nikkola esitteli kehitysohjelmaa, joka on käynnissä Olympiakomitean tukemana mm. Koripalloliitossa.\nKehitysohjelman tavoitteena on luoda lajiliitoille 2010-luvun huippu-urheilujärjestelmä, joka tähtää paitsi toiminnan laadun ja menestysennusteen parantumiseen myös liiton sisäisen toiminnan jatkuvaan kehittämiseen.\nProsessin aikana Niemi-Nikkola on nähnyt suomalaisessa koripalloilussa positiivisia merkkejä.\n- Koripalloliiton nuorten maajoukkuetoiminnassa on osoitettu innovatiivisuutta lahjakkuuksien etsinnässä ja heidän valmentautumisen parantamisessa. Halukkaille lahjakkuuksille on tarjolla hyvä järjestelmä, Niemi-Nikkola kiitteli.\nSamaan hengenvetoon Niemi-Nikkolalla oli viesti niin koripalloilijoille kuin muillekin joukkueurheilijoille.\n- Palloilulajeissa liian monesti urheilijat tyytyvät joukkueidensa yhteisharjoituksiin, kun omatoimisia harjoituksia pitäisi lisäksi tehdä vähintään sama määrä. Todellinen haaste on näiden omatoimisten harjoitusten ohjelmoinnissa.\nHallitus jatkaa lähes muuttumattomana\nKoripalloliiton hallituksessa erovuorossa olivat Markku Annanolli, Tuula Korte, Seppo Manninen sekä Ira Pasi. Korte, Manninen ja Pasi tulivat liittovaltuuston kokouksessa valituiksi jatkokaudelle. Uutena jäsenenä hallitukseen valittiin Jorma Kytökangas Oulusta.\nSeppo Manniselle myönnettiin kokouksessa Koripalloliiton kultainen ansiomerkki pitkästä urastaan koripallon parissa. Nykyisin Jyväskylässä vaikuttava Manninen muistetaan mm. Savonlinnassa vuosittain järjestettävän senioriturnauksen Old Timersin puuhamiehenä.\nUlla Karlsson vt. toiminnanjohtajaksi


Uskomatonta! Mies pelasi Super Mario Worldin läpi silmät sidottuna – Stara\nUskomatonta! Mies pelasi Super Mario Worldin läpi silmät sidottuna\nViihdeuutiset 26.6.2015, 22:00 · Tim Isokivi\nEntisajan videopelit olivat useissa tapauksissa nykyisiä pelejä haastavampia. Vain harvoissa peleissä oli tallennusmahdollisuutta, joten elämien loppuessa koko urakka oli aloitettava alusta. Monissa peleissä vaikeimmista kohdista pääsi eteenpäin vain yritys-erehdys -taktiikalla ja oppimalla virheistään.\nYoutube-käyttäjä PangaeaPanga on mitä ilmeisimmin pelannut Super Nintendon Super Mario World -pelin jo useampaan kertaan läpi. Tuoreella videollaan mies nimittäin läpäisee pelin kokonaisuudessaan silmät peitettynä. Koko operaatio kestää hieman päälle 23 minuuttia.\nPangaeaPanga kertoo Youtubessa aloittaneensa harjoittelemaan Super Mario Worldin pelaamista silmät sidottuna vasta 16. kesäkuuta. Miehen suoritus ei ole täysin virheetön, sillä hän kuolee pelin aikana kolme kertaa. Harva kuitenkaan pystyisi parempaan, ja virheetön pelaaminen vain vahvistaa suorituksen olevan todellakin aito.


Jennifer Lopez: Haluaisin tihkua glamouria valkokankaalla – Kino Kirpi\nJennifer Lopez on taitava liikenainen.\n”Vuoden alussa pidin kokouksen kaikkien businesspartnereideni kanssa. Kävimme läpi tämän vuoden tavoitteeni niin näyttelijänä, muusikkona, tanssijana, tv-kasvona, vaatesuunnittelijana, hajuvesien kehittäjänä ja monien muiden projektien jäsenenä. Minulla on näkemyksiä siitä, mitä haluan tehdä. Olen palkannut alan parhaat tiimiini sen takia, että he hiovat ajatuksistani kristallin kirkkaita lopputulokisa”, diivan maineessa oleva, mutta hurjan mukava Jennifer kertoi Los Angelesissa.\nMoniosaaja nähdään Parker-rikostrillerissä yhdessä Jason Stathamin kanssa.\n”Meidän molempien julkinen imago eroaa siitä, millaisia olemme oikeasti. Jason on kovan ja vahvan miehen maineessa, mutta hän osaa olla myös hauska ja seurallinen. Nauroimme paljon kuvauksissa. Minä taas osaan ottaa muut huomioon. Olen oppinut, että kun kohtelee muita hyvin, on heidän kanssa helppo työskennellä.”\nMusiikkivideoissa J.Lo nähdään yleensä seksikkäänä viettelijättärenä, elokuvissa enemmän naapurintyttömäisissä rooleissa.\n”En tiedä, miksi minua ei palkata elokuvissa seksikkäisiin osiin. En pistäisi pahaksi, jos tihkuisin joskus glamouria valkokankaalla. Elokuvien ohjaajat tuntuvat menevän pintaa syvemmälle ja näkevät sisäisen olemukseni. Tosin on mukavaa, että saan näyttää eri puolia itsestäni. Seksikkyys kuuluu musiikkiini, inhimillisyys elokuviini.”\nPosted in Hollywood and tagged Jason Statham, Jennifer Lopez, Kirpi Uimonen, Parker. Bookmark the permalink.


Kääntäjä/tulkki Ranska-Suomi-Ranska / Ranskan Käännöspalvelut • BAABELIA.fi\nKielipalvelu: ranska suomi\nOlen ranskan ja saksan kielen maisteri Helsingin yliopistosta ja omaan pitkän kokemuksen käännösten, asioimistulkkausten ja elokuvatekstityksen saralla. Ranska on toinen äidinkieleni. Omimmillani olen kulttuurin alalla ja yleiskielisissä käännöksissä, mutta tapauskohtaisesti otan vastaan myös toimeksiantoja muilta aloilta – olen tehnyt paljon töitä esim. eri alojen messuille, eri tieteen aloilla yliopistoille, Suomen ja Ranskan julkishallinnolle.\nAloitin julkaistut käännöstyöt 1974, videotekstityksen ja elokuvakäännökset 1982, tulkkauksen 1983, tieteellisen yhteistyön Suomen ja Ranskan välillä 1985, tiiviimmän kulttuuriyhteistyön 1990, ranskan kielen opetustyöt 1993\nSuomen julkishallinto ja kulttuuriala, Helsingin yliopisto, Suomen Ranskan Instituutti, Helsingin kaupungin monikielinen viestintä, eri TV-kanavat, Télétota/ARTE, Semantix Oy, omat yritykseni Pro Immédiat Oy ja Pro Kontext (lopetettu 2011)\nkulttuuri, maahanmuutto, julkishallinto, gastronomia\n+35840 5354 739\n01/11/2016 alkaen jäsen Baabeliassa.\nViimeksi aktiivinen sivuilla 24/02/2020 14:22\nNora Rutanen-Couavoux Katso